title: बांदना परब

text: इस दिन घर आंगन की लीपापोती कर पुनः कुल्ही से लेकर संपूर्ण आंगन में चौक पूरा जाता है एवं घर के सभी गाय ,बैल ,भैंस के लिए माड़इर बनाया जाता है ।इस दिन भी पैर धोकर सभी गाय ,बेल ,भैंस आदि को तेल सिंदूर देकर चुमान बंधन किया जाता है फिर उसे खूंटा जाता है और सोहराय गीत गा गा ढोल नगाड़ा और मांदइर के साथ चमड़ा लेकर उसे आत्मरक्षा का गुरुर सिखाया जाता है ताकि वह जंगल में हिंसक जानवरों से अपनी और अपने दल का रक्षा कर सकें। इस दिन प्रत्येक घर में अच्छे-अच्छे पकवान एवं खाना बनता है ।लोग रिझ रंग में मदमस्त होकर नाचते गाते और उत्सव मनाते हैं। इस दिन प्रत्येक घर के चौखट में सिंदूर देने का भी रिवाज है।


title: बांदना परब

text: बरद खुंटा के दूसरे दिन को गुड़ी बांधना के नाम से जाना जाता है ।इस दिन फेटाइन बछिया को जो लंबे समय से गर्भधारण नहीं कर पाती है उससे खूंटा जाता है और विभिन्न प्रकार के गीत गाकर उसके गुड़ी यानी गर्भाशय को बांधन किया जाता है जिसे वह जल्दी गर्भधारण कर सके। ऐसी पुरानी मान्यताएं है।


title: उत्तर कोरियाई वॉन

text: उत्तर कोरियाई वॉन (संकेत: ₩ कोड;: KPW) उत्तर कोरिया की मुद्रा है। यह 100 चोन में समविभाजित है। वॉन कोरिया लोकतांत्रिक जनवादी गणराज्य के केंद्रीय बैंक द्वारा जारी किए जाते हैं।


title: उत्तर कोरियाई वॉन

text: वॉन 6 दिसम्बर 1947 को कोरियाई येन के स्थान पर उत्तर कोरिया की मुद्रा बना। 1959 में एक सौ के अनुपात में एक के हिसाब से इसका पूर्नमूल्यांकन किया गया। उत्तर कोरियाई वॉन विशेष रूप से उत्तर कोरिया के नागरिकों के इस्तेमाल के लिए था और अन्य समाजवादी राज्यों की तरह विदेशियों के लिए व्यापार बैंक द्वारा एक अलग मुद्रा (या विदेशी मुद्रा प्रमाणपत्र) जारी करता था। बहरहाल, उत्तर कोरिया ने दो तरह के विदेशी मुद्रा प्रमाणपत्र बनाए, समाजवादी देशों से आने वाले पर्यटकों के लिए लाल रंग का और पूंजीवादी देशों से आने वाले पर्यटकों के लिए नीले/हरे रंग के।


title: उत्तर कोरियाई वॉन

text: वर्ष 2001 के बाद से, उत्तर कोरियाई सरकार ने एक डॉलर के अनुपात में 2.16 वॉन के अनुपात (कहा जाता है कि यह किग जोंग-इल के जन्मदिन १६ फ़रवरी पर आधारित था) को तिलांजलि दे दी। अब देश के बैंक काला बाजार में प्रचलित दर के आधार पर नोट जारी करते हैं। हालिया सरकारी दरों के अनुसार एक डॉलर की कीमत 142.45 वॉन है।


title: उत्तर कोरियाई वॉन

text: पुराने समय में 1, 5, 10 और 50 चोन, एक वॉन के साथ प्रचलन में थे। इन सभी सिक्कों को एल्यूमीनियम में ढाला गया था।


title: उत्तर कोरियाई वॉन

text: शीत युद्ध के समय लोगों के विभिन्न समूहों के लिए सिक्के अंकन की एक विशेष प्रणाली अपनाई गई थी। बिना कोई सितारे वाले सिक्के उत्तर कोरियाईयों के लिए, एक सितारा वाले सिक्के समाजवादी देशों से आने वालों लोगों के लिए और 2 सितारा वाले सिक्के पूंजीवादी देशों से आने वाले लोगों के लिए थे।


title: उत्तर कोरियाई वॉन

text: वैंकनोट 1947 में 15, 20 और 50 चोन और एक, पांच, 10 और 100 के साथ जारी किए गए थे। 1959 में 100 पुराने वॉन के स्थान पर नया एक वॉन जारी किया गया।


title: किशनगंज (विधान सभा निर्वाचन क्षेत्र)

text: 2008 संसदीय और विधानसभा क्षेत्रों के delimitation आदेश के अनुसार, क्रमांक 54 किशनगंज (विधानसभा क्षेत्र) निम्नलिखित से बना है: किशनगंज नगरपालिका; मोतिहारा तालुका, सिंघिया कुलामणि, हलामाला, किशनगंज सामुदायिक विकास खंड की तैसा ग्राम पंचायतें ; और पोठिया सीडी ब्लॉक। 2015 के बिहार विधान सभा चुनाव में, किशनगंज 36 सीटों में से एक होगा जिसमें वीवीपीएटी सक्षम इलेक्ट्रॉनिक वोटिंग मशीन होगी।


title: किशनगंज (विधान सभा निर्वाचन क्षेत्र)

text: नवंबर 2010 के राज्य विधानसभा चुनावों में, कांग्रेस के डॉ मोहम्मद जावेद ने किशनगंज सीट पर भाजपा के अपने निकटतम प्रतिद्वंद्वी स्वीटी सिंह को हराया। अधिकांश वर्षों में प्रतियोगिताएं बहुस्तरीय थीं, लेकिन केवल विजेताओं और उपविजेताओं का उल्लेख किया जा रहा है। राजद के अख्तरुल ईमान ने अक्टूबर 2005 और फरवरी 2005 के चुनाव में भाजपा के संजीव कुमार यादव को हराया। राजद के तस्लीमुद्दीन ने 2000 में भाजपा के राजेश्वर बैद को हराया। 1995 में कांग्रेस के रफीक आलम ने जेडी के मो मुस्ताक को हराया। 1990 में जेडी के मो मुश्ताक मुन्ना ने कांग्रेस के खलीलुर्रहमान को हराया। 1985 में LD के मो मुश्ताक़ मुन्ना ने कांग्रेस के मो। उस्मान को हराया। जनता पार्टी (सेक्युलर - चानारा सिंह) के मुदित मुस्तक मुन्ना ने 1980 में कांग्रेस के रफीक आलम को हराया। 1977 में कांग्रेस के रफीक आलम ने जेपी के बद्री नारायण मंडल को हराया।


title: तत्समक फलन

text: गणित में तत्समक फलन जिसे तत्समक सम्बंध, तत्समक प्रतिचित्र या तत्समक रूपांतरण भी कहते हैं वह फलन है जो निविष्ट मान को वैसा ही निर्गम करता है जैसा तर्क में काम में लिया गया है। समीकरण के रूप में यह फलन "f"("x") = "x" के रूप में दिया जाता है।


title: तत्समक फलन

text: यदि "M" एक समुच्चय है, "M" पर तत्समक फलन "f" इस प्रकार परिभाषित किया जाता है कि फलन प्रांत और सहप्रांत "M" के साथ निम्न समीकरण को संतुष्ट करे।


title: तत्समक फलन

text: समुच्चय सिद्धान्त के पदो में, जहाँ फलन एक विशेष प्रकार के बुलीय सम्बंध से परिभाषित किया जाता है और तत्समक फलन तत्समक सम्बंध या "M" के विकर्ण द्वारा दिया जाता है।


title: तत्समक फलन

text: यदि "f" : "M" → "N" कोई फलन है तो हमें "f" id = "f" = id "f" प्राप्त होता है (जहाँ "" फलन सम्मिश्रण को निरूपित लरता है). विशेष रूप से, id सभी "M" से "M" फलनों के एकाभ का तत्समक अवयव है।


title: तत्समक फलन

text: चूँकि एकाभ का तत्समक अवयव अद्वितीय होता है, अतः "M" पर तत्समक फलन के रूप में इस तत्समक अवयव को परिभाषित कर सकता है। इस प्रकार की परिभाषा संवर्ग सिद्धांत में तत्समकारिता की अवधारणा की व्यापक परिभाषा देता है, जहाँ "M" की अंतराकारिता का फलन होना आवश्यक नहीं है।


title: यूनेस्को-आईएचई

text: यूनेस्को-आईएचई, जल शिक्षा के लिए संस्थान है। इसकी स्थापना २००३ में हुई थी। यह नीदरलैण्ड के डॅल्फट, में स्थित हॅ तथा यूनेस्को के सभी सदस्य राज्यों के स्वामित्व में है। इसको यूनॅस्को तथा नीदरलँड सरकार द्वारा सांझे तॉर पर "यूनॅस्को श्रेणी एक संस्थान" के रूप में स्थापित किया गया हॅ। यह संस्थान दुनिया का जल शिक्षा के क्षेत्र में सबसे बडा संस्थान हॅ तथा संयुक्त राष्ट्र प्रणाली में यही एक ऐसा संस्थान हॅ जिसे अधिकृत एम एस सी डीग्री देने का गॉरव प्राप्त हॅ।


title: यूनेस्को-आईएचई

text: १९५७ में शुरु किये गए कार्य, जब आई एच ई ने पहली बार विकासशील देशों में कार्य‍रत पेशेवरों को जल यान्त्रिकी में स्नातकोत्तर डिप्लोमा दिया था, को यूनॅस्को-आई एच ई जारी किए हुए हॅ।


title: यूनेस्को-आईएचई

text: १९५७ में अपनी स्थापना के बाद से आई एच ई, जिस नाम से यह पहले जाना जाता था, १६० देशों, सभी लगभग विकासशील/परिवर्तन, का प्रतिनिधत्व करने वाले १४००० से भी अधिक पेशेवरों (अभियन्ताओं तथा वॅज्ञानिकों) को स्नातकोत्तर शिक्षा दे चुका हॅ। यह ७५ से भी अधिक उम्मीदवारों को पी एच डी की उपाधि से सम्मानित कर चुका हॅ ऑर दुनियाभर में अनेक अनुसंधान तथा क्षमता निर्माण परियोजनाओं को कार्यन्वित कर चुका हॅ।


title: भारत के गुफाचित्र

text: भारत की लगभग सभी प्राचिनतम चित्रकलाएँ गुफाओं में ही बची पड़ीं हैं क्योंकि प्राचीन भारत में निर्मित बहुत कम भवन अब बचे रह गये हैं। बची हुईं सबसे प्राचीन भारतीय गुफाचित्र की कला या शैलकलाएँ प्रागैतिहासिक काल में ईसापूर्व ३० हजार वर्ष पहले निर्मित हैं (भीमबेटका, भोपाल के निकट)। इसके बाद चट्टानों को काटकर निर्मित गुफाओं (जैसे अजन्ता और एलोरा की गुफाएँ) में भी चित्र मिलते हैं।


title: सिविल विधि की विधिक प्रणाली

text: सिविल विधि की विधिक प्रणाली{civil law (legal system)} विश्व के अधिकांश भागों में प्रचलित ऐसी विधिक प्रणाली है जिसका प्रादुर्भाव यूरोप की मुख्य भूमि में हुआ। यह विधिक प्रणाली रोमन विधि-तन्त्र के भीतर विकसित हुई और उसके मूल सिद्धांतों को समाहित करते हुए इसे संहिताबद्ध किया गया। सिविल विधि की विधिक प्रणाली को लोक विधि(common law) की विधिक प्रणाली से अलग माना जाता है, जिसका विकास इंग्लैंड में न्यायाधीशों द्वारा निर्मित असंहिताबद्ध विधि से  हुआ है।


title: सिविल विधि की विधिक प्रणाली

text: ऐतिहासिक दृष्टिकोण से, सिविल विधि की विधिक प्रणाली उन विधिक विचारों और प्रणालियों का समूह है जिनकी व्युत्पत्ति मूलतः कॉर्पस ज्यूरिस सिविलिस(Corpus Juris Civilis; सिविल विधि का संकलन, जो बाइज़ेंटाइन सम्राट जस्टिनियन प्रथम के आदेश से 529 से 534 तक जारी किया गया था) से हुई थी परन्तु इस पर नेपोलियन कोड, जर्मनी की विधि, कैनॉनिकल विधि(चर्च विधि), सामंती और स्थानीय प्रथाओं के साथ-साथ प्राकृतिक विधि जैसे सिद्धान्तों का भी प्रभाव रहा है। अवधारणात्मक रूप से सिविल विधि की विधिक प्रणाली में विधि के अमूर्त रूप से आगे बढ़ते हुए विधि के सामान्य सिद्धांतों की रचना की गई है और इसमें सारवान नियमों(substantive rules) को प्रक्रियात्मक नियमों( procedural rules) से पृथक कर दिया गया है। इस प्रणाली में सांविधिक कानून(statutory law) को न्यायाधीशों के निर्णयों द्वारा निर्मित विधि पर  प्राथमिकता दी जाती है।


title: सिविल विधि की विधिक प्रणाली

text: अधिनियम(statue) और विधि संहिता(code) में महत्वपूर्ण अंतर होता है। सिविल विधि की विधिक प्रणालियों की सर्वाधिक उल्लेखनीय विशेषता उनकी विधि संहिताएँ हैं, जिनमें संक्षिप्त और सूत्रात्मक वाक्य होते हैं, जो व्यापक रूप से लागू होते हैं किन्तु इनमें तथ्यात्मक विशिष्ट उदाहरण देने से सामान्यतः बचा जाता है। सिविल विधि संहिता के संक्षिप्त प्रावधानों का दायरा व्यापक होता है और यह सामान्य अधिनियमों से भिन्न होती है, जो प्रायः बहुत लंबे और सुविस्तृत होते हैं।


title: सिविल विधि की विधिक प्रणाली

text: सिविल विधि को नव-रोमन विधि (neo-Roman law), रोमानो-जर्मनिक(Romano-Germanic law) विधि या महाद्वीपीय विधि (Continental law) के नाम से भी जाना जाता है। सिविल विधि के लिए अंग्रेज़ी में प्रयुक्त शब्द ‘Civil law’ रोमन साम्राज्य के उत्तरार्द्ध में प्रयुक्त लैटिन शब्द ‘jus civile’ या citizens' law(नागरिक विधि) का अनुवाद है। यह शब्द विजित लोगों को नियंत्रित करने वाले कानूनों के लिए प्रयुक्त शब्द jus gentium के विपरीत था। हालांकि सिविल विधि व्यवसायी परंपरागत रूप से अपनी विधि प्रणाली को व्यापक अर्थों में jus commune(जस कम्यून) कहते हैं। सिविल विधि की विधिक प्रणाली विश्व की सबसे व्यापक विधिक प्रणाली है, जो लगभग 150 देशों में विभिन्न रूपों में लागू है।


title: सिविल विधि की विधिक प्रणाली

text: सिविल विधि की विधिक प्रणालियों में विधि के प्राथमिक स्रोत के रूप में एक विधि संहिता होती है, जिसमें विषय वस्तु के अनुसार पूर्व-निर्दिष्ट क्रम में व्यवस्थित परस्पर संबंधित प्रावधानों का एक संग्रह होता है। इन संहिताओं में विधि के सिद्धांतों, हक़ों व अधिकारों और आधारभूत विधिक तंत्र की कार्य प्रणाली का वर्णन होता है। संहिताकरण का उद्देश्य नागरिकों को उनसे सम्बन्धित विधि का लिखित संग्रह उपलब्ध कराना है, जिसके अनुसार न्यायाधीश कार्य करते हैं।  यद्यपि विधिक संहिता अन्य क़ानूनों की तुलना में अपेक्षाकृत लम्बी होती है तथापि वह विधानपालिका द्वारा अधिनियमित होती है। विधिक संहिता में विधि संग्रह या निर्णय विधि की सूची नहीं होती है वरन् इसमें सामान्य सिद्धान्तों को विधि के नियमों का रूप दिया जाता है। विश्व की अन्य प्रमुख  विधिक प्रणालियाँ हैं- लोक विधि, इस्लामी क़ानून, हलाखा (Halakha; यहूदियों के धार्मिक कानूनों का संकलन) और चर्च विधि।


title: सिविल विधि की विधिक प्रणाली

text: सिद्धान्तत:, लोक विधि की विधिक प्रणालियों के विपरीत, सिविल विधि की विधिक प्रणालियों में निर्णय विधि को बाद के मामलों में अधिक महत्व नहीं दिया जाता है। सिविल विधि की विधिक प्रणाली में न्यायालय सामान्यतः अन्य न्यायिक निर्णयों के संदर्भ के बिना(यहां तक कि उच्चतर न्यायालयों के निर्णयों के संदर्भ के बिना भी), प्रत्येक मामले का निर्णय उसके गुण दोष के आधार पर विधिक प्रावधानों के अनुसार करते हैं। परन्तु व्यवहार में पिछले न्यायिक निर्णयों को नज़ीर के रूप में प्रस्तुत करने और तदनुसार निर्णय करने की प्रवृत्ति सिविल विधि न्यायशास्त्र के क्षेत्र में प्रवेश कर रही है और यह प्रवृत्ति कई देशों के सर्वोच्च न्यायालयों में  भी देखी जा रही है। जहाँ फ़्रेंच भाषी सर्वोच्च न्यायालय के निर्णय किसी व्याख्या या तार्किक विश्लेषण से रहित, छोटे और संक्षिप्त होते हैं, वहीं जर्मन भाषी यूरोप के सर्वोच्च न्यायालयों में विधिक तर्कों पर आधारित विस्तृत निर्णय लिखने की प्रवृत्ति है। एक विशेष कानूनी सिद्धांत या नियम को लागू करने वाले पिछले निर्णयों(जो स्वयं में कोई नज़ीर नहीं हैं) की एक लंबी श्रृंखला से ज्यूरिस्प्रुडेन्स कॉन्स्टेंट (Jurisprudence constante) बन जाता है। ज्यूरिस्प्रुडेन्स कॉन्स्टेंट एक फ़्रेंच शब्द है जो “स्थिर न्यायशास्त्र" या "निरंतर न्यायशास्त्र" के विधिक सिद्धान्त के लिए प्रयुक्त होता है। इसके अनुसार एक विशेष कानूनी सिद्धांत या नियम को लागू करने वाले पिछले निर्णयों की एक लंबी श्रृंखला प्रेरणादायी तो हो सकती है किन्तु यह बाद में आने वाले इसी तरह के मामलों को नियंत्रित नहीं करती है। सिविल विधि प्रणाली वाले न्यायालय पिछले निर्णयों  पर बहुत कम आश्रित रहते हैं परन्तु इस विधि प्रणाली वाले देशों में पिछले निर्णयों की रिपोर्टिंग करने की प्रवृत्ति बहुत अधिक है।


title: सिविल विधि की विधिक प्रणाली

text: सिविल विधि संहिता का एक प्रमुख उदाहरण नेपोलियन कोड(1804) है, जिसका नाम फ्रांसीसी सम्राट नेपोलियन के नाम पर रखा गया है। नेपोलियन कोड के तीन घटक है:


title: सिविल विधि की विधिक प्रणाली

text: एक अन्य प्रमुख सिविल विधि संहिता जर्मन सिविल विधि संहिता (Bürgerliches Gesetzbuch या BGB) है, जो 1900 में जर्मन साम्राज्य में लागू हुई थी। इस संहिता का जापान, दक्षिण कोरिया और स्विटजरलैंड (1907) जैसे देशों की सिविल विधि संहिताओं पर अत्यधिक प्रभाव है।


title: सिविल विधि की विधिक प्रणाली

text: सिविल विधि प्रणाली के प्रमुख प्रेरणा स्रोत शास्त्रीय रोमन कानून(लगभग 1-250 ईस्वी) और विशेष रूप से जस्टिनियन कानून (छठी शताब्दी ईस्वी) हैं। तत्पश्चात् मध्य युग के उत्तरार्द्ध में चर्च विधि की छाया में इसका विस्तार और विकास हुआ। जस्टिनियन कोड के सिद्धांतों ने संविदाओं, प्रक्रिया के नियमों, पारिवारिक विधि, वसीयत और एक दृढ़ राजतंत्रात्मक संवैधानिक व्यवस्था के लिए एक परिष्कृत मॉडल प्रस्तुत किया। रोमन विधि को अलग-अलग देशों में अलग-अलग तरीके से अपनाया गया। कुछ देशों में विधायिकाओं द्वारा इसे पूरी तरह लागू कर दिया गया अर्थात् वहाँ यह यथार्थमूलक विधि(Positive law) बन गया। अन्य देशों में इसका विस्तार प्रभावशाली विधि विशेषज्ञों और विद्वानों के माध्यम से हुआ।


title: सिविल विधि की विधिक प्रणाली

text: 15वीं शताब्दी में बाइज़ेंटाइन साम्राज्य में अपने अन्त तक वहाँ रोमन विधि अबाध रूप से प्रवृत्त रही। मध्य-युग के अंत में पश्चिमी यूरोपीय शक्तियों के आक्रमणों तथा आधिपत्य के कारण पश्चिम में रोमन विधि का व्यापक रूप से विस्तार हुआ।


title: सिविल विधि की विधिक प्रणाली

text: पहली बार पवित्र रोम साम्राज्य(Holy Roman Empire) में आंशिक रूप से इस विधि का विस्तार हुआ क्योंकि इसे शाही कानून माना जाता था। यह विधि यूरोप में फैल गई क्योंकि वहाँ प्रशिक्षित वकील थे। इस विधि ने स्कॉट्स कानून को आधार प्रदान किया। इंग्लैंड में यह विधि ऑक्सफ़ोर्ड और कैम्ब्रिज विश्वविद्यालयों में अकादमिक रूप से पढ़ाई जाती थी।


title: सिविल विधि की विधिक प्रणाली

text: यूरोप में रोमन विधि की दो धाराओं में से कोई भी धारा  स्थानीय विधि पर पूर्णतया हावी नहीं हो पाई। विधि का द्वितीयक स्रोत होने के कारण इसका आश्रय केवल तभी लिया जाता था जब स्थानीय विधि और रीति-रिवाजों में कोई प्रावधान नहीं मिलता था। कालान्तर में, स्थानीय कानून की व्याख्या और मूल्यांकन मुख्य रूप से रोमन कानून के आधार पर किए जाने  लगे।


title: सिविल विधि की विधिक प्रणाली

text: अन्ततोगत्वा सिविल विधि से सम्बन्धित ग्लॉसटरों (glossators; 11वीं और 12वीं शताब्दी में इटली, फ्रांस और जर्मनी के विधि विद्यालयों के विद्वान) और टीकाकारों के प्रयास से विधि के एक आम संकलन व लेखन, एक आम विधिक भाषा और विधि शिक्षण की एक सामान्य पद्धति का विकास हुआ, जिन्हें संयुक्त रूप से जस कम्यून या यूरोप की आम विधि कहा जाता है। इसने चर्च विधि, रोमन विधि और कुछ हद तक सामंती कानून को समेकित कर दिया ।


title: सिविल विधि की विधिक प्रणाली

text: रोमन विधि से उद्भूत सिविल विधि की एक महत्वपूर्ण विशेषता रोमन विधि को समावेशित करते हुए विधि का संहिताकरण करना है। पहली ज्ञात विधि संहिता 18वीं शताब्दी ईसा पूर्व की हम्मुराबी विधि संहिता है। इसमें और बाद की विधि संहिताओं में मुख्यतः दीवानी और आपराधिक अपकृत्यों और उनके दण्ड की सूची होती थी। आधुनिक अर्थ में सिविल विधि का  संहिताकरण पहली बार जस्टिनियन कोड में हुआ है।


title: सिविल विधि की विधिक प्रणाली

text: छठी और सातवीं शताब्दी में जर्मनी के विशेषाधिकार प्राप्त वर्गों और उनके अधीन रोमन प्रजा से संबन्धित विधि को सुस्पष्ट करने और लोक-अधिकार के अनुसार उन कानूनों को विनियमित करने हेतु जर्मनिक कोड(Germanic Codes) बनाए गए। सामंती विधि व्यवस्था के अन्तर्गत नॉर्मन साम्राज्य(Très ancien coutumier, 1200-1245) में और अन्य स्थानों पर भी मैनरियल(manorial) और क्षेत्रीय प्रथाओं, अदालती फ़ैसलों और विधिक सिद्धांतों को लिपिबद्ध करने हेतु अनेक निजी कस्ट्यूमलों(custumals; कस्ट्यूमल किसी जागीर या शहर के आर्थिक, राजनीतिक और सामाजिक रीति-रिवाजों से सम्बन्धित एक मध्ययुगीन अंग्रेज़ी दस्तावेज होता है) को संकलित किया गया। मैनरियल न्यायालयों में पीठासीन अविशेषज्ञ न्यायाधीशों के रूप में कार्यरत लॉर्ड्स द्वारा अदालती प्रक्रिया का ज्ञान प्राप्त करने के उद्देश्य से कस्ट्यूमलों के लिए आयोग बैठाए गए। कस्ट्यूमलों का प्रयोग शीघ्र ही आम हो गया। इस रास्ते पर चलते हुए कुछ शासकों ने अपने देशों के लिए विधि का निर्माण करने के उद्देश्य से कस्ट्यूमलों का संकलन करने का प्रयास किया और अपने राज्यों का एकीकरण किया जैसे 1454 में फ्रांस के चार्ल्स VII ने क्राउन कानून के आधिकारिक कस्ट्यूमल का निर्माण किया  था।


title: सिविल विधि की विधिक प्रणाली

text: 17वीं और 18वीं शताब्दी में प्राकृतिक कानून और शिक्षा के प्रसार के साथ-साथ संहिताकरण की अवधारणा का विकास हुआ। उस युग के राजनीतिक आदर्श थे- लोकतंत्र, संपत्ति की सुरक्षा और कानून का शासन । इन आदर्शों की प्राप्ति के लिए विधि की निश्चितता और एक समान विधि  की आवश्यकता थी। इसलिए, रोमन विधि और प्रथागत व स्थानीय विधि के मिश्रण से विधि के संहिताकरण का मार्ग प्रशस्त हुआ । इसके अलावा, किसी राज्य में प्रवर्तनीय लिखित विधि राष्ट्र-राज्य की धारणा का आवश्यक अंग है। विधि के संहिताकरण के पक्ष-विपक्ष में प्रतिक्रियाएँ भी व्यक्त की गईं। संहिताकरण के समर्थक इसे कानून की निश्चितता, एकता और व्यवस्थित अभिलेखन में सहायक मानते थे जबकि इसके विरोधियों का दावा था कि संहिताकरण से विधि का विकास अवरुद्ध हो जाएगा।


title: सिविल विधि की विधिक प्रणाली

text: तमाम प्रतिरोधों के बावजूद, महाद्वीपीय यूरोपीय निजी  विधि के संहिताकरण का कार्य आगे बढ़ता रहा। डेनमार्क (1687), स्वीडन (1734), प्रशिया (1794), फ्रांस (1804), और ऑस्ट्रिया (1811) में विधि का संहिताकरण पूर्ण कर लिया गया । नेपोलियन द्वारा विजित क्षेत्रों में फ्रांसीसी कोड अपना लिए गए, जिन्हें बाद में संशोधनों के साथ पोलैंड(डची ऑफ वारसॉ/कांग्रेस पोलैंड; कोडेक्स सिविलनी 1806/1825), लुइसियाना(1807), वॉड के कैंटन(स्विट्जरलैंड; 1819), नीदरलैंड्स (1838), सर्बिया(1844), इटली व रोमानिया(1865), पुर्तगाल(1867) और स्पेन(1888) ने भी अपना लिया। जर्मनी(1900) और स्विटज़रलैंड(1912) द्वारा अपनी विधि का संहिताकरण स्वयं किया गया। इन देशों की संहिताओं को इनके उपनिवेशों में भी अपना लिया गया। स्विस संस्करण ब्राजील(1916) और तुर्की (1926) में अपनाया लिया गया ।


title: सिविल विधि की विधिक प्रणाली

text: सिद्धांततः, सिविल विधि प्रणाली में विभिन्न विधियों  को संहिताबद्ध करने के बजाय बड़े सुधारों के साथ या नए सिरे से  सुसंगत और व्यापक विधि का निर्माण करना चाहिए। इस संबंध में, सिविल विधि संहिताओं और रिस्टेटमेन्ट ऑफ़ लॉ(Restatements of the Law; अमेरिकी न्यायशास्त्र से संबन्धित न्यायाधीशों और वकीलों को लोक विधि के सामान्य सिद्धांतों  से परिचित कराने हेतु  विधिक विषयों पर ग्रंथों का एक संग्रह), समान वाणिज्यिक संहिता (जो यूरोप से प्रेरित है), और संयुक्त राज्य अमेरिका की आदर्श दण्ड संहिता में काफ़ी समानता है। संयुक्त राज्य अमेरिका में, राज्यों ने न्यूयॉर्क के 1850 के फील्ड कोड(यूरोपीय और लुइसियाना कोड से प्रेरित) के साथ संहिताकरण का कार्य शुरू किया। इसके अन्य उदाहरण कैलिफोर्निया के कोड(1872), संघीय संशोधित क़ानून(1874) और वर्तमान संयुक्त राज्य कोड(1926) हैं, जिनमें सिविल विधि संहिता के समान विधि का व्यवस्थित प्रतिपादन न करके विधि का संकलन किया गया है।


title: किश्तवाड़

text: किश्तवाड़ (Kishtwar) भारत के जम्मू और कश्मीर राज्य के किश्तवाड़ ज़िले में स्थित एक नगर है। यह ज़िले का मुख्यालय भी है और तहसील का दर्जा भी रखता है।


title: स्वामी निगमानन्द परमहंस

text: स्वामी निगमानन्द परमहंस (18 अगस्त 1880 - 29 नवम्बर 1935) भारत के एक महान सन्यासी ब सदगुरु थे। उनके शिश्य लोगं उन्हें आदरपूर्वक "श्री श्री ठाकुर" बुलाते हैं। ऐसा माना जाता है की स्वामी निगमानंद ने तंत्र, ज्ञान, योग और प्रेम(भक्ति) जैशे चतुर्विध साधना में सिद्धि प्राप्त की थी, साथ साथ में कठिन समाधी जैसे निर्विकल्प समाधी का भी अनुभूति लाभ किया था। उनके इन साधना अनुभूति से बे पांच प्रसिध ग्रन्थ यथा ब्रह्मचर्य साधन, योगिगुरु, ज्ञानीगुरु, तांत्रिकगुरु और प्रेमिकगुरु बंगला भाषा में प्रणयन किये थे।


title: स्वामी निगमानन्द परमहंस

text: उन्होंने असाम बंगीय सारस्वत मठ जोरहट जिला और नीलाचल सारस्वत संघ पूरी जिला में स्थापना की थी जो आज भी अपना काम कर रहा है।


title: स्वामी निगमानन्द परमहंस

text: उन्होने सारे साधना मात्र तिन साल में (1902-1905) समाप्त कर लिया था और परमहंस श्रीमद स्वामी निगमानंद सारस्वती देव के नाम से विख्यात हुए।


title: स्वामी निगमानन्द परमहंस

text: स्वामी निगमानन्द का जन्म तत्कालीन नदिया जिला (अब बंगलादेश का मेहरपुर जिला) के कुतबपुर में एक ब्राह्मण परिवार में हुआ था। उनके बचपन का नाम नलिनीकांत था। उनके पिता भुबन मोहन भट्टाचार्य एक सरल अध्यात्मिक ब्यक्ति के नाम से सुपरिचित थे। बचपन में ही उनकी मां, माणिक्य सुंदरी, का स्वर्गबास हुआ था।


title: स्वामी निगमानन्द परमहंस

text: सत्रह बर्ष की आयु में हलिसहर निबसी स्वर्गीय बैद्यनाथ मुखोपाधाय की जेष्ठ कन्या एकादस वर्षीय सुधांशुबाला के साथ नलिनीकांत का बिबाह सम्पर्न हुआ। इस बिच नलिनीकांत ने सर्भे स्कूल का पाठक्रम पूरा करके ओबरसिअर की नौकरी की। उनके बाद उन्होंने दीनाजपुर जमीदारी के अंतर्गत नारायणपुर में नौकरी शुरु की। एक दिन साम को नारायणपुर कचहरी में कार्यरत रहते समय सुधादेवी (उनकी पत्नी) की छायामूर्ति देखकर बह चौंक उठे। कुछ देर बाद बह मूर्ति गायब हो गई। बाद में गांब पहंच कर पता चला कि सुधादेवी इस संसार में नही रहीं। इस घटना से उनमे परलोग के प्रति बिश्वास पैदा हुआ क़ी मृत्यु के साथ परलोग का घनिष्ठ संबंध है। इस मृत्यु और परलोग तत्त्व को जानने केलिए उन्होंने मद्रास स्थित थिओसफि संप्रदाय में शामिल हो कर बह बिद्या सीखी। बह दिबंगत सुधांशुबाला को प्रत्यक्ष रूप में देखना चाहते थे। इसलिए मीडियम के भीतर उनकी आत्मा को लाकर आत्मा के प्रत्यक्ष दर्शन ना होनेसे नलिनीकांत तृप्त नहीं हो पाये। अभ्यास करते समय उन्हें पता चला कि हिन्दू योगियों की कृपा से उन्हें प्रत्यक्ष ज्ञान की प्राप्ति होगी। इसलिए नलिनीकांत मद्रास से लौटकर हिन्दूयोगियों की खोज में लग गये।


title: स्वामी निगमानन्द परमहंस

text: एक दिन रात को नलिनीकांत ने देखा, उनकी शय्या के पास एक ज्योतिर्मय महापुरुष खड़े होकर कह रहे हें - "बत्स ! अपना यह मंत्र ग्रहण करो"। इतना कहकर उन्होंने नलिनीकांत को बिल्वपत्र पर लिखित एकाख्यर मंत्र प्रदान किया और उसके बाद पलभर में ही गायब हो गये। उसके बाद नलिनीकांत काफी खोज की, फिर भी कोई भी उन्हें उस मंत्र का रहस्य नहीं समझा पाया। उस समय बहुत ही निरुत्चायहित होकर नलिनीकांत ने आत्म हत्या करने का संकल्प किया और उसके बाद बह नींद में सो गये। तत्पश्यात एक बृद्ध ब्राहमण ने स्वप्न में कहा, बेटा, तुम्हारे गुरु तारापीठ के बामाक्षेपा हें।


title: स्वामी निगमानन्द परमहंस

text: एक दिन रात को नलिनीकांत ने देखा, उनकी शय्या के पास एक ज्योतिर्मय महापुरुष खड़े होकर कह रहे हें - "बत्स ! अपना यह मंत्र ग्रहण करो"। इतना कहकर उन्होंने नलिनीकांत को बिल्वपत्र पर लिखित एकाख्यर मंत्र प्रदान किया और उसके बाद पलभर में ही गायब हो गये। उसके बाद नलिनीकांत काफी खोज की, फिर भी कोई भी उन्हें उस मंत्र का रहस्य नहीं समझा पाया। उस समय बहुत ही नीरू उत्चाया निरुत्चायहित होकर नलिनीकांत ने आत्म हत्या करने का संकल्प किया और उसके बाद बह नींद में सो गये। तत्पश्यात एक बृद्ध ब्राहमण ने स्वप्न में कहा, "बेटा, तुम्हारे गुरु तारापीठ के बामाखेपा हें"।


title: स्वामी निगमानन्द परमहंस

text: नलिनीकांत बीरभूम जिले के तारापीठ में साधू बामाक्षेपा के पास पहुंचे। सिद्ध महात्मा बामाक्षेपा ने उन्हें मंत्र की साधन प्रणाली सिखाने का बचन दिया। उनकी कृपा से नलिनीकांत ने देबी तारा को सुधांसूबाला की मूर्ति में दर्शन किया और देवी के साथ बर्तालाप किया। देवी के बार बार दर्शन पाकर भी नलिनीकांत उन्हें स्पर्श करने में असमर्थ रहे। इसका तत्व जानने के लिए बह तंत्रिक्गुरु बामाक्षेपा के उपदेशानुसार संन्यासी गुरु के खोज करने लगे।


title: स्वामी निगमानन्द परमहंस

text: गुरु की खोज करते करते उन्होंने भारत के अनेक स्थानों का भ्रमण किया और अंत में पुष्कर तीर्थ में स्वामी सच्चिदानंद सरस्वती के दर्शन पाकर बह उनके चरनाश्रित हुए | सच्चिदानंद के दर्शन करते ही नलिनीकांत जान पाये की जिन महात्मा ने उन्हें स्वप्न में मंत्र दान किया था, बे ही यही सच्चिदानंद स्वामी है। नलिनीकांत गुरु के पास रहकर उनके आदेश से अनेक श्रमसाध्य कार्य किये। उनकी सेवा से संतुस्ट होकर गुरुदेव ने उन्हें सन्यास की दिक्ष्या दे कर उनका नाम निगमानंद रखा।


title: स्वामी निगमानन्द परमहंस

text: सन्यास लेने के बाद तत्व की उपलब्धि के लिए उन्होंने गुरु के आदेश पर चारधामों का भम्रण किया। परन्तु जिस तत्व की उन्होंने उपलब्धि की, उस तत्व की अंतर में उपलब्धि के लिये बे ज्ञानी गुरु के आदेश से उनसे विदा ले कर योगी गुरु की खोज में निकल पड़े। योगी गुरु की खोज के समय, एक दिन बनों के रमणीय दृश्य को देखकर बह इतने मोहित ओ गये कि दिन ढल जाने कि बाद भी उन्हें पता ही नहीं चल पाया कि शाम हो चुकी है। फलतः उन्हाने बस्ती में न लौटकर एक पेड़ के कोटर में रात बिताई | रात बीत जाने का बाद परिब्राजक निगमानंद ने पेड़ के नीचे एक दीर्घकाय तेजस्बी साधू के दर्शन किये और उनके इशारे पर उनका अनुसरण किया। बाद में उस साधुने निगमानंद को अपना परिचय दिया और उन्हें योग शिख्या देने का बचन देकर उन्हें अपनी कुटिया में ठहराया। उस साधू के आश्रम में रहकर स्वामी निगमानंद ने योगसाधन के कौशल सीखे और उनके आदेश से बह योग साधना के लिय लोकालय में लौटे। उनके उन योग शिख्यादाता गुरु का नाम उदासिनाचार्य सुमेरुदास महाराज है।


title: स्वामी निगमानन्द परमहंस

text: निगमानंद हठ योग की साधना के लिए पावना जिला के हरिपुर गांव में रहने लगे। साधना में अनेक बिघ्न पैदा होने के कारण निगमानंद कामाख्या चलें गये और पहेले सविकल्प समाधि प्राप्त की। उसके बाद कामाख्या पहाड़ में निर्विकल्प समाधि प्राप्त की। ऐसा माना जाता हे, निगमानंद निर्विकल्प समाधि में निमग्न होकर में गुरु हूँ - यह स्वरुप-ज्ञान लेकर पुनः बापस आये थे। लेखक ने लिखा "में कौन हूँ" यह जानने केलिए स्वामी निगमानंद संसार को त्याग कर बैरागी बने थे और "में गुरु हूँ", यह भाव लेकर वह संसार में लौट आये।


title: स्वामी निगमानन्द परमहंस

text: पूर्णज्ञानी, यह अभिमान ले कर निगमानंद काशी में पहुंचे। बहां पर माँ "अर्णपुर्न्ना" (काशी नगरी की इष्ट देवी) ने उनके भीतर अपूर्णता-बोध का जागरण कर दिया और कहा, " तुमने ब्रहमज्ञान प्राप्त किया हे सही, परन्तु अबर ब्रहमज्ञान, या प्रेम-भक्ति के पथ में जो भगबत ज्ञान है, तुम्हें प्राप्ति नहीं हुई। इसलिए तुम पूर्ण नहीं हो "। तत्पचात श्री निगमानंद देव प्रेम शिद्धा "गौरीदेवी" की कृपा से अबर ब्रहम ज्ञान प्राप्त कर चरम सिद्धि में पहुंचे। प्रेम सिद्धि के बाद स्वामी निगमानंद देव की इष्ट देवी "तारा" उन्हें प्रतख्य दर्शन देकर कहा "तुम्ही सार्वभौम गुरु हो; जगत बासी तुम्हारी संतान है। तुम लोकलय में जाकर अपने शिष्य भक्त को स्वरुप ज्ञान दो"। "तारादेवी" के बाक्य से निगमानंद ने अपने को पूर्ण समझा।


title: स्वामी निगमानन्द परमहंस

text: इस बिच बह गुरुदेव को दर्शन के लिए कुम्भ मेले में पहुंचे। बहां उन्होंने सब से पहले अपने गुरु सच्चिदानंद देव को प्रणाम करने के बाद जगदगुरु शंकराचार्य को प्रणाम किया। दुसरे साधुओने उस पर आपति जताई। स्वामी निगमानंद ने उसका सही उत्तर देकर जगदगुरु को संतुष्ट किया।


title: स्वामी निगमानन्द परमहंस

text: जब उन्होंने जगदगुरु शंकराचार्य के कुछ सुचिंतित प्रश्नों के सही उत्तर दिये, तो जगदगुरु ने उनके गुरु सच्चिदानंद को निर्देश दिया की उन्हें परमहंस की उपाधि से अलंकृत करें। साधुमंडली की श्रद्धा पूर्ण सम्मति से गुरु सच्चिदानंद देव ने स्वामी निगमानंद को परमहंस की उपाधि दी। उनका पूरा नाम इसी प्रकार से रहा परिब्राजकाचार्य परमहंस श्री मद स्वामी निगमानंद सरस्वती देव।


title: स्वामी निगमानन्द परमहंस

text: देश बासियों का मनोभाव बदल कर उन्हें प्रवृति से निवृति मार्ग में लौटाने के लिए श्री निगमानंद ने "योगी गुरु", "ज्ञानी गुरु", "ब्रहमचर्य साधन", "तांत्रिक गुरु" और "प्रेमिक गुरु" आदि ग्रंथो का प्रणयन किया और सनातन धर्म के मुख पत्र के रूप में आर्य दर्पण नामक मासिक पत्रिका का प्रकाशन किया। उसके अतिरिक्त सत शिख्या के बिश्तार और सनातन धर्म के उद्देश्य से साल 1912 में जोरहट स्तित (असम) कोकिलामुख में शांति आश्रम (सारस्वत मठ) की प्रतिष्टा की और संघ, सम्मलेन का अनुष्ठान किया। संघ और सम्मलेन के माध्यम से आदर्श गृहस्थ समाज का गठन, संघ शक्ति की प्रतिष्टा और भाव बिनिमय कराकर जगत बासियों की सेवा करना ही उनका उद्देश्य था। नारायण के ज्ञान से जिव सेवा करने का उपदेश देकर श्री निगमानंद ने शिष्य-भक्तों और जनसाधारण को उदबुद्ध किया। इस प्रकार बहुत ही कम समय के भीतर बंगाल, बिहार, असम और ब्रहमदेश के कुछ खेत्रों में उपनी भावधारा का ब्यापक प्रचार पर उन्होंने असम स्तित मठ छोड़ दिया और बे जीवन के शेष भाग को पुरीधाम में निर्जन बास में ( में) बिताने लगे। उन्होंने ओडिशा के भक्तों को संघबद्ध करने के उद्देश्य में उपने शुभ जन्मदिन साल 1934 की श्रावण पूर्णिमा को की स्तापना करके उपनी आध्यात्मिक भावधारा का प्रचार करने का निर्देश दिया। आदर्श गृहस्थ जीवन यापन करके संघ शक्ति की प्रतिष्टा करने के साथ साथ उन्होंने शिष्य भक्तों को भाव बिनिमय करने का उपदेश दिया।


title: स्वामी निगमानन्द परमहंस

text: स्वामी निगमानंद ने कहा, इष्ट-देव के स्थान पर उपने गुरुदेव को ध्यान कर सकते हो इसीलिए इष्ट और गुरु अभिर्ण व एक है।


title: स्वामी निगमानन्द परमहंस

text: जगदगुरु शंकर की मत्त (ज्ञान) और महाप्रभु गौरांग देव की पथ (प्रेम) यह आदर्श अपनाने केलिए शिष्य भक्तों को आदेश दिया है।


title: स्वामी निगमानन्द परमहंस

text: इस तरह पूरीधाम में अवस्थान करके समय वे सामान्य अस्वस्थता के कारण कलकता चले गये। उसके बाद 29 नवम्बर 1935 अग्रहायण शुक्ल चतुर्थी तिथि को उस महानगरी में एक निर्जन कमरे में महासमाधि ली।


title: रामभद्र

text: रामभद्र (833-836) गुर्जर-प्रतिहार राजवंश का एक शासक था। जैन प्रभावकचरित के अनुसार, नागभट्ट द्वितीय के बाद रामभद्र राजा बना, जिसे कभी कभी "राम"  या "रामदेव" भी कहा गया है। उसकी माँ का नाम इस्तादेवी था। रामभद्र का शासनकाल संक्षिप्त केवल तीन वर्ष का था। उसके शासनकाल के दौरान उसे कई कठिनाइयों का सामना करना पडा था। ग्वालियर के एक शिलालेख से यह जान पड़ता है कि उसने अपने साम्राज्य को ग्वालियर को विस्तारित कर दिया था।


title: सुन्दर लाल

text: सर सुन्दर लाल (21 मई 1857 - 13 फ़रवरी 1918) भारत के न्यायविद तथा शिक्षाशास्त्री थे। वे इलाहाबाद विश्वविद्यालय के प्रथम भारतीय कुलपति तथा बनारस हिन्दू विश्वविद्यालय के प्रथम कुलपति थे। हिन्दी शब्दसागर के निर्माण के निर्माण के लिए १००० रूपए की सहयोग राशि सबसे पहले सर सुन्दरलाल ने ही प्रदान की थी।


title: अंकीय माध्यम

text: अंकीय माध्यम या डिजिटल मिडिया (Digital media) उन सभी माध्यमों को कहते हैं जो मशीन द्वारा पढ़े जाने योग्य कोडिंग में बनाए गये हैं। डिजिटल माध्यम, डिजिटल इलेक्ट्रानिक युक्तियों (जैसे कम्प्यूटर) द्वारा निर्मित किये जा सकते हैं, देखे जा सकते हैं, वितरित किये जा सकते हैं, परिवर्तित किये जा सकते हैं तथा संरक्षित किये जा सकते हैं।


title: बाबुलनाथ

text: बाबुलनाथ मुम्बई, भारत में स्थित प्राचीन शिव मंदिर है। यह गिरगांव चौपाटी के निकट एक छोटी पहाड़ी पर बना हुआ है। यह नगर के सबसे प्राचीन मंदिरों में से एक है। मंदिर में प्रमुख देवता के रूप में शिव, बबुल (अपभृंश रूप: बाबुल) के पेड़ के देवता के रूप में हैं। मंदिर में महाशिवरात्रि के अवसर पर प्रतिवर्ष लाखों भक्त दर्शन करने आते हैं।


title: रामचंद्र छत्रपति

text: रामचंद्र छत्रपति हरियाणा के सिरसा शहर से प्रकाशित होने वाले एक स्थानीय सांध्य समाचारपत्र "पूरा सच" के प्रकाशक व संपादक थे। ३० मई २००२ में उन्होंने अपने समाचार पत्र में डेरा सच्चा सौदा में बाबा गुरमीत राम रहीम द्वारा साध्वियों के साथ तथाकथित रूप से हो रहे दुराचार की खबर छापी थी। १९ अक्तूबर २००२ में अज्ञात हमलावरों नें उन्हें गोली मार दी। २१ अक्तूबर को दिल्ली के अपोलो अस्पताल में उनका निधन हो गया।


title: रामचंद्र छत्रपति

text: अगस्त २०१७ में अदालत द्वारा इसी मामले में डेरा प्रमुख को दोषी पाया गया व उन्हें २० साल कारावास की सज़ा हुई।


title: हंबली

text: हंबली सुन्नी इस्लाम की चार शाखाओं में से एक है और यह सुन्नी पंथ की सबसे छोटी शाखा है। नामकरण ईराक के इस्लामी विद्वान अहमद बिन हंबल के नाम पर हुआ है जिनके शिष्यों ने इसे प्रचलित किया। सुन्नी पंथ कि अन्य चार शाखायें हनफ़ी, मालिकी और शफ़'ई हैं। विभाजन का मूल आधार अलग-अलग फ़िक्हों (न्यायशास्त्र) का अनुसरण है।


title: हंबली

text: मोरक्को, अल्जीरिया, माली, कांगो, लीबिया, नाइजर, मध्य पूर्व और कई अफ्रीकी देशों में मुसलमान इमाम हंबल के फ़िक़ह पर ज़्यादा अमल करते हैं और वे अपने आपको हंबली कहते हैं।


title: हंबली

text: मोरक्को की सरकारी शरीयत इमाम हंबल के धार्मिक क़ानूनों पर आधारित है। उनके अनुयायियों का कहना है कि उनका बताया हुआ तरीक़ा हदीसों के अधिक करीब है।


title: न्यूर्क, न्यू जर्सी

text: न्यूर्क की आबादी 278,154 है और यह न्यू जर्सी की सबसे बड़ी नगरपालिका और अमेरिका का 65वां सबसे बड़ा शहर है।


title: न्यूर्क, न्यू जर्सी

text: न्यूर्क न्यू जर्सी के गेटवे क्षेत्र के बीचों बीच स्थित है। यह लगभग मैनहट्टन (न्यू यार्क सिटी) के पश्चिम में है और न्यू यॉर्क सिटी मेट्रोपॉलिटन एरिया का एक हिस्सा है।


title: न्यूर्क, न्यू जर्सी

text: अटलांटिक महासागर के पास न्यूर्क खाड़ी पर स्थित होने के कारण इसकी बंदरगाह सुविधा पोर्ट न्यूर्क को न्यू यॉर्क और न्यू जर्सी बंदरगाह में कंटेनर शिपिंग की प्रमुख और ईस्ट कोस्ट की सबसे बड़ी सुविधा बनने में मदद मिली है। संयुक्त राज्य में पहले प्रमुख और अब व्यस्ततम हवाई अड्डों में से एक


title: न्यूर्क, न्यू जर्सी

text: न्यूर्क में प्रूडेंशियल फाइनेंशियल और पीएसईजी एंड जी जैसे बड़े निगम और रटर्स विश्वविद्यालय और न्यू जर्सी इंस्टिट्यूट ऑफ़ टेक्नॉलोजी जैसे कई प्रमुख विश्वविद्यालय, सांस्कृतिक संस्थान और खेलकूद स्थल हैं।


title: न्यूर्क, न्यू जर्सी

text: जातीय विविधता वाला यह शहर पाँच वार्डों में विभाजित है और इसमें हलचल से भरपूर शहरी जिलों से लेकर शांत उपनगरीय परिक्षेत्रों वाले विभिन्न तरह के इलाके शामिल हैं।


title: न्यूर्क, न्यू जर्सी

text: न्यूर्क की स्थापना मूल रूप से 1666 में न्यू हैवन कालोनी के रॉबर्ट ट्रीट के नेतृत्व में कनेक्टिकट प्यूरिटन द्वारा की गई थी। 19वीं और प्रारम्भिक 20वीं सदी के दौरान शहर में ज़बरदस्त औद्योगिक और जनसंख्या वृद्धि हुई और 20वीं सदी के द्वितीय उत्तरार्ध में शहर ने 1967 न्यूर्क दंगों जैसा जातीय तनाव और शहरी पतन देखा.


title: न्यूर्क, न्यू जर्सी

text: न्यूर्क ट्रैक्ट जिसे पहले पहल 11 जुलाई 1667 को खरीदा गया था, के आधार पर न्यूर्क का गठन मूल रूप से 31 अक्टूबर 1693 को बस्ती के रूप में किया गया था।


title: न्यूर्क, न्यू जर्सी

text: 27 अप्रैल 1713 को न्यूर्क को रॉयल चार्टर दिया गया और 21 फ़रवरी 1798 को न्यू जर्सी विधानमंडल के एक अधिनियम के द्वारा


title: न्यूर्क, न्यू जर्सी

text: इसे न्यू जर्सी की प्रारंभिक बस्तियों के रूप में शामिल किया गया। बस्ती के रूप में इसके समय के दौरान स्प्रिंगफ़ील्ड टाउनशिप (अप्रैल 14, 1794), काल्डवेल टाउनशिप (16 फ़रवरी 1798 अब फ़ेयरफ़ील्ड टाउनशिप के रूप में विख्यात), ऑरेंज टाउनशिप (27 नवम्बर 1806), ब्लूमफ़ील्ड टाउनशिप (23 मार्च,1812) और क्लिंटन टाउनशिप (14 अप्रैल 1834, 5 मार्च 1902 को शेष भाग न्यूर्क द्वारा पुनः समाविष्ट कर लिया गया) के निर्माण के लिए कुछ भाग लिए गए थे। 18 मार्च 1836 को पारित जनमत संग्रह के परिणामों के आधार पर 11 अप्रैल 1836 को न्यूर्क को न्यूर्क टाउनशिप की जगह एक शहर के रूप में पुनः सम्मिलित किया गया। पहले स्वतंत्र वेल्सबर्ग बरो को 1 जनवरी 1905 को न्यूर्क से जोड़ दिया गया।


title: न्यूर्क, न्यू जर्सी

text: 40° 44 '14" उत्तर और 74° 10' 55" पश्चिम में स्थित, न्यूर्क क्षेत्र में है। अमेरिका के 100 सबसे अधिक जनसंख्या वाले शहरों में


title: न्यूर्क, न्यू जर्सी

text: इसका पड़ोसी जर्सी सिटी के बाद दूसरा सबसे छोटा भूमि क्षेत्र है। शहर का उन्नतांश औसत के साथ समुद्र तल से ऊपर 0 से है। अनिवार्य रूप से न्यूर्क पेसिफ़िक रीवर की ओर बहता हुआ एक बड़ा जलाशय है, इसकी घुमावदार धाराओं से कई घाटियों का निर्माण हुआ है।


title: न्यूर्क, न्यू जर्सी

text: ऐतिहासिक दृष्टि से है, न्यूर्क के उच्च स्थान इसके धनी क्षेत्र हैं। 19वीं सदी और प्रारम्भिक 20वीं सदी में, धनी फ़ॉरेस्ट हिल, हाई स्ट्रीट और वीक्वाहिक की पर्वतश्रेणी पर एकत्र हुए.


title: न्यूर्क, न्यू जर्सी

text: 20वीं शताब्दी तक न्यूर्क बे के दलदल को विकसित करना कठिन था। दलदल अनिवार्य रूप से ढेर, गोदाम और किनारों पर कब्रिस्तान वाले बीहड़ थे। 19वीं सदी में, न्यूर्कवासी विलाप करने लगे कि उनके शहर का पांचवां हिस्सा विकास के लिए प्रयोग नहीं किया जा सकता है। हालांकि 20वीं सदी में पत्तन प्राधिकरण न्यूर्क हवाई अड्डे के विस्तार और बंदरगाह की भूमि के विकास के लिए अधिकतर दलदली भूमि को पुनः प्राप्त करने में सफल रहा।


title: न्यूर्क, न्यू जर्सी

text: न्यूर्क पश्चिम में आवासीय उपनगर (वाचुंग पर्वतमाला की ढलान पर), पूर्व में पेसिफ़िक रीवर और न्यूर्क बे, दक्षिण और दक्षिण पश्चिम


title: न्यूर्क, न्यू जर्सी

text: में घने शहरी क्षेत्रों और उत्तर में मध्यम वर्ग के आवासीय उपनगरों और औद्योगिक क्षेत्रों से घिरा हुआ है। शहर न्यू जर्सी के गेटवे क्षेत्र का केंद्र है।


title: न्यूर्क, न्यू जर्सी

text: इसके आस-पड़ोस में विभिन्न पृष्ठभूमि के लोग जैसे अफ़्रीकी अमेरिकी, पुर्तगाली, पर्टो रीको, डोमिनिकन, इतालवी, अल्बेनियाई, आयरिश, स्पेनियार्ड, जमैका, मेक्सिको, पश्चिमी अफ़्रीकी, ब्राज़ील, त्रिनिदाद, हैती,


title: न्यूर्क, न्यू जर्सी

text: शहर पांच राजनीतिक वार्ड में विभाजित है जिनका उपयोग निवासी अक्सर अपने आवास स्थल की पहचान के तौर पर करते हैं।


title: न्यूर्क, न्यू जर्सी

text: हाल के वर्षों में, निवासियों ने वार्ड के बड़े-बड़े नामों के बजाय विशिष्ट क्षेत्रों का नाम लेना शुरू कर दिया है। फिर भी, वार्ड अपेक्षाकृत सुस्पष्ट रहते हैं। हवाई अड्डे और बंदरगाह भूमि के साथ औद्योगिक उपयोग पूर्व और दक्षिण वार्ड में केंद्रित है जबकि आवासीय इलाके मुख्य रूप से उत्तर, मध्य और पश्चिम वार्ड में मौजूद हैं।


title: न्यूर्क, न्यू जर्सी

text: शहर का भूगोल ही ऐसा है कि केवल बहुतायत से गरीब सेंट्रल वार्ड की अटूट सीमा शहर के व्यापारिक क्षेत्र के साथ मिलती है (अंतर्राज्यीय 280 उत्तर वार्ड को व्यापारिक क्षेत्र से और रेलमार्ग पटरियां पूर्व वार्ड को अलग करती हैं, दक्षिण और पश्चिम वार्ड की सीमा व्यापारिक क्षेत्र के साथ नहीं जुड़ती)।


title: न्यूर्क, न्यू जर्सी

text: न्यूर्क का उत्तर वार्ड ब्रांच ब्रूक पार्क के पूर्व की मेड़ है और इसमें लगभग 55,000 लोग बसते हैं। ब्रॉडवे, माऊंट प्लैज़ेंट और समृद्ध फ़ॉरेस्ट हिल और रोज़विल खंड के क्षेत्र इसमें शामिल हैं। रोज़विल मुख्यतः लैटिनो और इतालवी अमेरिकी है।


title: न्यूर्क, न्यू जर्सी

text: सेंट्रल वार्ड जिसे पुराने तीसरे वार्ड के रूप में भी जाना जाता है, में लिंकन पार्क, मिलिटरी पार्क और जेम्स स्ट्रीट कॉमन्स हिस्टॉरिक डिस्ट्रिक्ट्स सहित शहर का बहुत सा मूल इतिहास शामिल है। वार्ड में यूनीवर्सिटी हाइट्स, द कोस्ट / लिंकन पार्क, गवर्नमेंट सेंटर, स्प्रिंगफ़ील्ड / बेलमॉन्ट और सेवेन्थ एवेन्यू के इलाके शामिल हैं। 19वीं सदी में सेंट्रल वार्ड में जर्मन बसते थे। बाद में जर्मन निवासियों की जगह यहूदियों ने ले ली जिन्हें फिर अश्वेतों ने प्रतिस्थापित किया। यूनीवर्सिटी हाइट्स इलाके में शैक्षणिक प्रभाव की वृद्धि के परिणामस्वरूप पुनर्त्थान के कारण मील का पत्थर भवनों को नया जीवन मिला। सेंट्रल वार्ड में देश का सबसे बड़ा स्वास्थ्य विज्ञान विश्वविद्यालय UMDNJ-न्यू जर्सी मेडिकल स्कूल स्थित है। यहां तीन और विश्वविद्यालय - न्यू जर्सी इंस्टिट्यूट ऑफ़ टेक्नॉलोजी (NJIT), रटर्स यूनिवर्सिटी - न्यूर्क और एसेक्स काउंटी कॉलेज भी स्थित हैं। सेंट्रल वार्ड वर्तमान में न्यूर्क का दिल है। यहां 26 पब्लिक स्कूल, दो पुलिस परिसर, चार अग्निशामक गृह और एक शाखा पुस्तकालय है।


title: न्यूर्क, न्यू जर्सी

text: पश्चिम वार्ड में वेल्सबर्ग, आइवी हिल, वेस्ट साइड और फ़ेयरमाउंट के क्षेत्र शामिल हैं। पश्चिम वार्ड जहां कभी आयरिश मूल के अमेरिकी बहुतायत में रहते थे, उसमें अब मुख्य रूप से अफ़्रीकी मूल के अमेरिकी, गुयाना और हैती वासी रहते हैं।


title: न्यूर्क, न्यू जर्सी

text: दक्षिण वार्ड में वीक्वाहिक, क्लिंटन हिल, डेटन और साउथ ब्रॉड वैली के क्षेत्र शामिल हैं। दक्षिण वार्ड जो कभी मुख्य रूप से यहूदी मूल के निवासियों का घर हुआ करता था अब वह प्रमुख रूप से अफ़्रीकी-अमेरिकी, डोमिनिकन और पर्टो रीको के वासियों का जातीय क्षेत्र है। दक्षिण वार्ड का प्रतिनिधित्व परिषद के सदस्य ऑस्कर एस. जेम्स, द्वितीय करते हैं। शहर का दूसरा सबसे बड़ा अस्पताल न्यूर्क बेथ इसराइल मेडिकल सेंटर, 17 पब्लिक स्कूल, पांच शिशु केन्द्र, तीन शाखा पुस्तकालय, एक पुलिस परिसर, एक लघु परिसर और तीन अग्निशामकगृह दक्षिण वार्ड में स्थित हैं।


title: न्यूर्क, न्यू जर्सी

text: अंत में, पूर्व वार्ड में न्यूर्क के वाणिज्यिक जिले और पुर्तगाली आयरनबाउंड बहुल क्षेत्र स्थित हैं जहां 19वीं सदी में न्यूर्क के अधिकतर उद्योग स्थित थे। अपनी आप्रवासी जनसंख्या के उद्यम के कारण आज आयरनबाउंड ("डाउन नेक " के रूप में भी विख्यात) न्यूर्क का एक बहुत ही सफल हिस्सा है।


title: न्यूर्क, न्यू जर्सी

text: न्यूर्क की जलवायु नम उपोष्णकटिबंधीय है जो ठंडी सर्दियों और बहुत गर्म, नम गर्मियों वाला नम महाद्वीपीय (कोपेन "CFA" / "DFA)") के समान होती है।


title: न्यूर्क, न्यू जर्सी

text: समुद्र के निकट होने से यह नियंत्रित रहती है। इसके अलावा, अटलांटिक महासागर के पास होने का मतलब है कि सम अक्षांश पर स्थित या यहाँ तक कि कुछ हद तक आगे दक्षिण जैसे शिकागो, कोलंबस, पिट्सबर्ग और सेंट लुई शहरों की तुलना में न्यूर्क की सर्दियां गर्म होती हैं। . जनवरी का औसत है और के नीचे का तापमान असामान्य नहीं हैं हालांकि वह शायद ही कभी या नीचे आता हैं। मौसमी कुल के साथ, बर्फ का आच्छादन आमतौर पर लंबे समय के लिए नहीं रहता. क्षेत्र में वसंत यथोचित लंबी अवधि तक रहता है और चरम तापमान से अपेक्षाकृत रहित होता है। गर्मियां विशेष रूप से गर्म और नम होती हैं, जुलाई का औसत और प्रति वर्ष औसतन 25 दिन अधिकतम से ज़्यादा होता है। गर्मियों के महीनों के दौरान विशेष रूप से जुलाई और अगस्त में जब उच्च आर्द्रता के साथ तापमान तक पहुँच सकता है, गर्मी की सूचनाएं सामान्य बात है। शरद ऋतु के दौरान शहर एक जल्दी से ठंडा हो जाता है।


title: न्यूर्क, न्यू जर्सी

text: शहर में मासिक से लेकर आमतौर पर मास में 8 से 12 दिन वर्षा होती है। प्रत्येक सर्दी में औसत दर्जे की बर्फ़बारी होती है लेकिन समान अक्षांश पर


title: न्यूर्क, न्यू जर्सी

text: 2000 की जनगणना के अनुसार न्यूर्क में 273,546 लोग, 91,382 घर और 61,956 परिवार रहते हैं; हाल के जनगणना अनुमानों से पता चलता है कि पहले ही आबादी बढ़कर 280,000 हो चुकी है। हवाई अड्डे, रेलमार्ग और बंदरगाह भूमि को छोड़कर जनसंख्या घनत्व 11,400 / मील² (4,400 / किमी²) या 21,000 / मील² (8,100 किमी²) था, देश में 250,000 निवासियों वाले किसी भी शहर में न्यूर्क का आठवां सबसे उच्च घनत्व है।


title: न्यूर्क, न्यू जर्सी

text: शहर की जातीय संरचना में 53.46% अश्वेत या अफ़्रीकी अमेरिकी, 26.52% श्वेत, 1.19% एशियाई, 0.37% मूल अमेरिकी, 0.05% प्रशांत द्वीपवासी, 14.05% अन्य जातियों से और 4.36% दो या अधिक जातियों से है। कुल जनसंख्या का 29.47% किसी भी जाति के स्पेनी या लेटिन अमेरिकी थे। ब्राज़ील और पुर्तगाली जातियों से बना काफ़ी बड़ा पुर्तगाली बोलने वाला समुदाय है जो मुख्य रूप से आयरनबाउंड जिले में केंद्रित है।


title: न्यूर्क, न्यू जर्सी

text: 91,382 घरों में से 35.2% में 18 वर्ष से कम आयु के बच्चे साथ में रहते थे, 31.0% साथ रहने वाले शादी-शुदा जोड़े थे, 29.3% में एक महिला रहती थी जिनके पति उनके साथ नहीं थे और 32.2% बिना परिवार वाले थे। समस्त घरों का 26.6% में व्यक्ति थे और 8.8% में 65 वर्ष या इससे अधिक की आयु का कोई न कोई व्यक्ति अकेला रहता था। घर का औसत आकार 2.85 और परिवार का औसत आकार 3.43 था।


title: न्यूर्क, न्यू जर्सी

text: शहर में जनसंख्या का विभाजन इस प्रकार था, 18 वर्ष से कम आयु के 27.9%, 18 से 24 वर्ष के 12.1%, 25 से 44 वर्ष के 32.0%, 45 से 64 वर्ष के 18.7% और 65 वर्ष या उससे अधिक आयु के 9.3% लोग थे। औसत उम्र 31 साल थी। प्रत्येक 100 महिलाओं के लिए 94.2 पुरुष थे। 18 और उससे अधिक उम्र की प्रत्येक 100 महिलाओं के लिए 91.1 पुरुष थे।


title: न्यूर्क, न्यू जर्सी

text: हाल के वर्षों में पुनरुद्धार के बावजूद गरीबी न्यूर्क की एक सतत समस्या बनी हुई है। 1967 के दंगों के कारण मध्यम वर्ग की श्वेत और अश्वेत दोनों जनसंख्या का


title: न्यूर्क, न्यू जर्सी

text: 2003 के आंकड़ों के अनुसार शहर में एक घर की औसत आय $26,913 और एक परिवार की औसत आय $26,913 है। महिलाओं की औसत आय $25,734 की तुलना में पुरुषों की औसत आय $29,748 है। शहर की प्रति व्यक्ति आय $13,009 है। 28.4% जनसंख्या और 25.5% परिवार गरीबी रेखा से नीचे हैं। 18 वर्ष की आयु से नीचे 36.6% और 65 और बड़ी उम्र के 24.1% लोग गरीबी रेखा से नीचे रह रहे हैं। शहर की बेरोज़गारी दर 12% है।


title: न्यूर्क, न्यू जर्सी

text: 1 जुलाई 1954 से प्रभावी 3 नवम्बर 1953 को आयोजित एक जनमत संग्रह और ऑपशनल म्युनिसिपल चार्टर लॉ (आमतौर पर फ़ॉक्नर अधिनियम के रूप में विख्यात) के द्वारा न्यूर्क शहर के मतदाताओं ने फ़ॉक्नर अधिनियम (मेयर-परिषद) योजना सी को स्थानीय सरकार के रूप में अपनाया. नियमित नगरपालिका चुनाव में या चार साल के कार्यकाल के लिए आम चुनाव में निष्पक्षीय आधार पर परिषद के नौ सदस्य:प्रत्येक पांच वार्डों में से एक और व्यापक आधार पर चार सदस्य, निर्वाचित किए जाते हैं। महापौर भी चार वर्ष की अवधि के लिए चुने जाते हैं। नगर परिषद शहर की सरकार की विधायी शाखा है। यह अध्यादेश, संकल्प या प्रस्ताव द्वारा स्थानीय कानून बनाती है जिससे शहर के लोग शासित होते हैं और नगर निगम के बजट के अनुमोदन, वित्तीय नियंत्रण की स्थापना, निर्वाचित अधिकारियों और नियुक्त उच्च प्रशासकों के वेतन के नियतन के लिए ज़िम्मेदार है। महापौर के अनुरोध पर इस विनियोजन में घटाव या वृद्धि हो सकती है। इन तरीकों से परिषद फैसला करती है कि किसी विशेष मामले में शहर 'क्या' करेगा और फिर मेयर और मंत्रिमंडल के सदस्य निर्णय करते हैं कि इसे "कैसे" किया जाए. यह महापौर की नियुक्तियों और नीति कार्यक्रमों पर भी सलाह और सहमति देती है और आवश्यकता पड़ने पर नगरपालिका सरकार की किसी भी शाखा की जांच कर सकती है। शहर के सभी वित्तीय लेनदेन की एक बाहरी फर्म द्वारा निरंतर लेखा-परीक्षा को भी परिषद अधिकृत करती है। जैसा कि अध्यादेश द्वारा स्थापित है, नगर परिषद की नियमित सार्वजनिक बैठकें प्रत्येक माह के पहले बुधवार को मध्यान्ह 1:00 बजे और प्रत्येक माह के तीसरे बुधवार को सायं 7:00 बजे सिटी हॉल में नगर परिषद चैम्बर में आयोजित की जाती हैं। राष्ट्रीय या धार्मिक छुट्टियों के दिन छूट दी जाती है। जुलाई और अगस्त के दौरान प्रत्येक माह केवल एक बैठक आयोजित की जाती है। आपात स्थिति में तत्काल कार्रवाई की आवश्यकता पड़ने पर अध्यक्ष या उसके सदस्यों के बहुमत से या मेयर द्वारा नगर पालिका परिषद की विशेष बैठक बुलाई जा सकती है।


title: न्यूर्क, न्यू जर्सी

text: कॉरी बुकर जो 2002 में शार्प जेम्स से महापौर का चनाव हार गए थे, पूर्व उप महापौर, रोनाल्ड राइस को भारी हार देकर 72% वोटों से जीते।


title: न्यूर्क, न्यू जर्सी

text: राष्ट्रीय स्तर पर, न्यूर्क का झुकाव डेमोक्रेटिक पार्टी की ओर है। 2008 में, डेमोक्रेट बराक ओबामा को 91% वोट प्राप्त हुए.


title: न्यूर्क, न्यू जर्सी

text: बरसों से न्यूर्क राजनीतिक भ्रष्टाचार के प्रसंगों से पीड़ित रहा है। न्यूर्क के पिछले सात महापौरों में से पांच पर आपराधिक आरोप लगे हैं, इनमें अंतिम तीन महापौर: ह्यूग एडोनीज़ियो, केनेथ गिब्सन और शार्प जेम्स शामिल हैं। एडोनीज़ियो 1962 से 1970 तक न्यूर्क के महापौर थे। इतालवी प्रवासी के बेटे, एक दर्जी और WWII अनुभवी, सुधारों के मुद्दे को लेकर खड़े हुए, प्रतिद्वंदी लियो कार्लिन को पराजित किया, विडंबना यह रही कि उसे भ्रष्ट और युग की राजनीतिक मशीन के एक हिस्से के रूप में चित्रित किया गया। 1967 के दंगों के दौरान यह पाया गया कि एडोनीज़ियो और शहर के अन्य अधिकारी शहर के ठेकेदारों से रिश्वत ले रहे थे। 1970 में उसे ज़बरन वसूली और षड्यंत्र का दोषी पाया गया और संघीय जेल में दस साल की सज़ा सुनाई गई। उनके उत्तराधिकारी शहर के पहले अफ़्रीकी अमेरिकी मेयर केनेथ गिब्सन 1970 में निर्वाचित हुए. 2002 में धोखाधड़ी और रिश्वतखोरी के आरोप में एक दलील समझौते के हिस्से के रूप में उन्होंने संघीय कर चोरी का दोष स्वीकार किया। 1980 में मेयर के रूप में उनके कार्यकाल के दौरान उन पर मुकदमा चला और एसेक्स काउंटी जूरी ने परित्यक्त नौकरियां देने के आरोप से उन्हें बरी कर दिया।


title: न्यूर्क, न्यू जर्सी

text: शार्प जेम्स जिन्होंने 1986 में गिब्सन को हराया और 2006 में छठी बार चुनाव के लिए खड़े होने से इंकार कर दिया था, उन्हें न्यूर्क की संघीय ग्रैंड जूरी द्वारा साजिश, मेल धोखाधड़ी और तार धोखाधड़ी के 33 मामलों में दोषी पाया गया। ग्रैंड जूरी ने आरोप लगाया कि जेम्स ने शहर के स्वामित्व वाले क्रेडिट कार्ड का इस्तेमाल अवैध रूप से व्यक्तिगत लाभ के लिए किया, अवैध रूप से $58,000 खर्च किए और जेम्स ने अपने साथी को बाजार से कम मूल्य पर शहर के स्वामित्व वाली जमीन बेचने की योजना बनाई जिसने तत्काल फिर से भूमि को डेवलपर्स के हाथों बेच दिया और $500,000 से अधिक का लाभ अर्जित किया। 12 जुलाई 2007 को जेम्स की प्रारंभिक सुनवाई हुई और 25 मामलों में उसने निर्दोष होने की दलील पेश की। हालांकि, अंततः 17 अप्रैल 2008 को नगर के स्वामित्व वाली नौ संपत्तियों में भूमि की बिक्री में हेर-फेर करने के षड़यन्त्र में उसकी भूमिका के लिए जेम्स को एक संघीय जूरी द्वारा धोखाधड़ी के आरोप में दोषी पाया गया। पूर्व महापौर को जेल में 27 महीने तक सेवा करने की सज़ा सुनाई गई।


title: न्यूर्क, न्यू जर्सी

text: 1996 में टाइम पत्रिका ने न्यूर्क को "देश में सबसे अधिक खतरनाक शहर" का दर्जा दिया। हालांकि 2007 तक, वर्ष के दौरान शहर में कुल 99 हत्याएं दर्ज हुई जो 1981 में 161 हत्याओं के रिकॉर्ड से काफ़ी कम थीं। 2008 में हत्याओं की संख्या घटकर 65 हो गई, यह पिछले वर्ष की तुलना में 30% की गिरावट थी और 2002 जब 65 हत्याएं हुई थी, के बाद से शहर में सबसे कम थीं।


title: न्यूर्क, न्यू जर्सी

text: 2006 के मॉर्गन क्विंटो सर्वेक्षण में 371 नगर पालिकाओं में से न्यूर्क को संयुक्त राज्य अमेरिका के 22वें सबसे खतरनाक शहर का दर्जा गिया गया। 2007 के वर्गीकरण में, जो अब सीक्यू प्रेस द्वारा किया जाता है, जिन 378 शहरों का सर्वेक्षण किया गया था उनमें न्यूर्क अमेरिका में 20वां सबसे अधिक खतरनाक शहर था। 2008 में, सबसे खतरनाक शहरों में न्यूर्क 24वें स्थान पर और 2010 में 23वें पर था। मार्च 2010 में, 1966 के बाद से पहली बार न्यूर्क का कोई माह बिना किसी मानव हत्या के बीता.


title: न्यूर्क, न्यू जर्सी

text: न्यूर्क में 300 से अधिक प्रकार के व्यापार हैं। इनमें 1800 खुदरा, 540 थोक प्रतिष्ठान, आठ प्रमुख बैंक मुख्यालय (न्यू जर्सी के तीन सबसे बड़े बैंकों सहित) और बारह बचत व ऋण संघ मुख्यालय शामिल हैं। न्यूर्क-स्थित बैंकों में $20 अरब से अधिक जमा हैं।


title: न्यूर्क, न्यू जर्सी

text: न्यू यॉर्क शहर और हार्टफ़र्ड के बाद न्यूर्क संयुक्त राज्य अमेरिका में बीमा का तीसरा सबसे बड़ा केंद्र है। प्रूडेंशियल फ़ाइनेंशियल और म्यचुअल बेनिफ़िट लाइफ़ कंपनियों ने न्यूर्क में जन्म लिया है। इनमें पहली, दुनिया में सबसे बड़ी बीमा कंपनियों में से एक, का मुख्यालय अभी भी न्यूर्क में है। कई अन्य कंपनियों का मुख्यालय इस शहर में हैं जिनमें इंटरनेशनल डिस्काउंट टेलीकम्युनिकेशन्स, न्यू जर्सी ट्रांजिट, पब्लिक सर्विस एंटरप्राइज़ ग्रुप (PSEG), हॉराइज़न ब्लू क्रॉस एंड ब्लू शील्ड ऑफ़ न्यू जर्सी शामिल हैं।


title: न्यूर्क, न्यू जर्सी

text: हालांकि न्यूर्क अतीत का औद्योगिक बादशाह नहीं है पर शहर में पर्याप्त उद्योग हैं। इंडस्ट्रियल मैडोलैंड्स के रूप में भी विख्यात आयरनबाउंड के दक्षिणी भाग में


title: न्यूर्क, न्यू जर्सी

text: द्वितीय विश्व युद्ध के बाद से एक बड़ी एन्हाइज़र-बश शराब की भठ्ठी सहित कई कारखानों का निर्माण हुआ है। तेजी से बढ़ रहा सेवा उद्योग किसी ज़माने में न्यूर्क की प्राथमिक अर्थव्यवस्था विनिर्माण उद्योग की जगह ले रहा है। इसके अलावा, 1996 में 24,000 नौकरियों का ज़िम्मेदार परिवहन न्यूर्क का एक प्रगतिशील व्यापार बन गया है।


title: न्यूर्क, न्यू जर्सी

text: न्यू जर्सी में इक्वाडोर का वाणिज्य दूतावास जनरल 400 मार्केट स्ट्रीट में चौथी मंजिल पर स्थित है। पुर्तगाल का वाणिज्य दूतावास जनरल वन रीवरफ़्रन्ट प्लाज़ा में लीगल सेंटर की मुख्य मंजिल पर स्थित है। इटली का उप वाणिज्य दूतावास 1 गेटवे सेंटर में स्वीट 100 में स्थित है। संयुक्त राष्ट्र का मिशन ऑफ़ सेट्रल अफ़्रीकन रिपब्लिक न्यूर्क में


title: न्यूर्क, न्यू जर्सी

text: पोर्ट न्यूर्क पोर्ट न्यूर्क-एलिज़ाबिथ मरीन टर्मिनल का हिस्सा है और पोर्ट ऑफ़ न्यू यॉर्क एंड न्यू जर्सी में सबसे बड़ी कार्गो सुविधा है। यह न्यूर्क बे पर स्थित है, न्यू यॉर्क और न्यू जर्सी प्राधिकरण द्वारा संचालित है और न्यू यॉर्क महानगरीय क्षेत्र और उत्तरी अमेरिका के पूर्वोत्तर चतुर्थांश में प्रवेश करने वाले और रवाना होने वाले माल के लिए प्रमुख कंटेनर जहाज सुविधा के रूप में काम करती है। यह पोर्ट आज दुनिया की सबसे व्यस्त में पंद्रहवीं है लेकिन 1985 तक पहले स्थान पर थी। 2003 में पोर्ट में $100 अरब की वस्तुओं का आवागमन हुआ। अरबों के डॉलर के सुधार की योजनाएं चल रही हैं - बड़ी क्रेनें, बड़े रेलयार्ड की सुविधाएँ, गहरे चैनल और विस्तारित गोदियाँ.


title: न्यूर्क, न्यू जर्सी

text: न्यूर्क का कुछ भाग शहरी उद्यम अंचल का हिस्सा है। अंचल में ही रोज़गार को प्रोत्साहित करने के अन्य लाभों के अतिरिक्त, दुकानदार घटे हुए साढ़े 3% बिक्री कर दर का फ़ायदा उठा सकते हैं (बनाम राज्यव्यापी प्रभारित 7% दर)।


title: न्यूर्क, न्यू जर्सी

text: न्यू जर्सी इंस्टिट्यूट ऑफ़ टेक्नोलॉजी (NJIT), रटर्स विश्वविद्यालय - न्यूर्क, सेटन हॉल यूनीवर्सिटी स्कूल ऑफ़ लॉ, यूनीवर्सिटी ऑफ़ मेडीसिन एंड डेंटिस्टरी ऑफ़ न्यू जर्सी (न्यूर्क कैम्पस), एसेक्स काउंटी कॉलेज और बर्कले कॉलेज परिसर न्यूर्क में स्थित हैं। न्यूर्क की अधिकांश शैक्षिक संस्थाएँ शहर के यूनीवर्सिटी हाइट्स जिले में स्थित हैं। रटर्स-न्यूर्क और NJIT का विस्तार हो रहा है इसमें आसपास के भवनों को खरीदने, कभी गिराने के साथ-साथ मौजूदा परिसरों के पुनरुद्धार की योजना भी शामिल है। अधिकाधिक छात्रों से परिसर में रहने का अनुरोध प्राप्त होने के कारण विश्वविद्यालयों के पास अनेक छात्रावासों का निर्माण और विस्तार करने की योजना है। इस तरह की भीड़भाड़ आसपास के भवनों के पुनरुद्धार में योगदान दे रही है। पास के रेस्तरां मुख्य रूप से महाविद्यालय के छात्रों के लिए हैं। छात्रों को व्यापारिक क्षेत्र में जाने के लिए प्रोत्साहित करने के लिए भली प्रकार से प्रकाशित, अक्सर पुलिस की गश्त कॉलेजों द्वारा आयोजित की गई है।


title: न्यूर्क, न्यू जर्सी

text: न्यूर्क पब्लिक स्कूल्स, राज्य द्वारा संचालित एक स्कूल जिला, में लगभग 45,000 छात्र भर्ती हैं और यह न्यू जर्सी का सबसे बड़ा स्कूली तंत्र है। जिला राज्यव्यापी 31 एबॉट जिलों में से एक है। राज्य सरकार ने 1995 में सुधार की प्रत्याशा में शहर के पब्लिक स्कूलों का प्रबंधन अपने हाथ में लेने का फैसला किया फिर भी पब्लिक स्कूलों का प्रदर्शन राज्य में निम्नतम रहा।


title: न्यूर्क, न्यू जर्सी

text: जिला स्कूल निम्न हाई स्कूल स्नातक दरों और कम मानकीकृत परीक्षण स्कोर के साथ संघर्षरत है। इसका एक अपवाद साइंस पार्क हाई स्कूल है, जिसे न्यू जर्सी मन्थली मैगज़ीन द्वारा राज्य के पचहत्तर उच्च स्कूलों में स्थान दिया गया था और उनके पचानवे प्रतिशत से अधिक स्नातक चार साल के कॉलेजों और विश्वविद्यालयों में जा रहे हैं।


title: न्यूर्क, न्यू जर्सी

text: 2003 में न्यूर्क शहर में कुल स्कूली नामांकन 75,000 थे। पूर्व प्राथमिक स्कूल में 12,000 नामांकन थे और प्राथमिक या उच्च विद्यालय में 46,000 बच्चों का नामांकन हुआ। कॉलेज में 16,000 नामांकन थे।


title: न्यूर्क, न्यू जर्सी

text: 2003 को, 25 वर्ष और अधिक के 64% लोगों ने कम से कम हाई स्कूल पास किया था और 11% के पास स्नातक या उच्चतर डिग्री थी। 16-19 साल की उम्र के लोगों में, 10% स्कूल बीच में छोड़ने वाले बच्चे थे, न तो उन्होंने स्कूल में दाखिला लिया था और न ही हाई स्कूल पास किया था।


title: न्यूर्क, न्यू जर्सी

text: फ़ेसबुक और फ़ेसबुक के निर्माता मार्क ज़करबर्ग ने न्यूर्क स्कूल जिले को 100 मिलियन डॉलर का दान दिया गया। यह दान 24 सितंबर 2010 को किया गया था। ज़करबर्ग ने कहा कि उसने न्यूर्क को इसलिए चुना क्योंकि उसे उनमें विश्वास है।


title: न्यूर्क, न्यू जर्सी

text: लिंक कम्युनिटी स्कूल सहशिक्षा का एक गैर सांप्रदायिक दैनिक स्कूल है जिसमें सातवें और आठवें ग्रेड के लगभग 128 छात्र हैं। सेंट बेनेडिक्टस प्रेपरेटरी स्कूल 1868 में स्थापित और न्यूर्क एबे के बेनिडिक्ट के अनुयायी भिक्षुओं द्वारा संचालित केवल लड़कों के लिए रोमन कैथोलिक उच्च विद्यालय है। इसके परिसर में मार्केट स्ट्रीट के पास MLK जूनियर बुलेवार्ड के दोनों ओर और बोर्डिंग छात्रों के लिए एक छात्रावास भी शामिल है। सेंट विन्सेंट अकादमी , सिस्टर्स ऑफ़ चैरिटी ऑफ़


title: न्यूर्क, न्यू जर्सी

text: सेंट एलिज़ाबिथ द्वारा स्थापित और प्रायोजित केवल लड़कियों के लिए 1869 से लगातार संचालित एक रोमन कैथोलिक उच्च विद्यालय है। 2007 में स्थापित क्राइस्ट द किंग प्रेप क्रिस्टो रे कम्युनिटी का हिस्सा है।


title: न्यूर्क, न्यू जर्सी

text: वेटरन्स एडमिनिस्ट्रेशन भवन, न्यूर्क म्युज़ियम, न्यूर्क पब्लिक लाइब्रेरी और कैस गिल्बर्ट द्वारा डिज़ाइन किया गया एसेक्स काउंटी कोर्टहाउस जैसे कई उल्लेखनीय बूज़-कला के भवन हैं। उल्लेखनीय आर्ट डेको इमारतों में 1920 के दशक की नेशनल न्यूर्क बिल्डिंग (न्यूर्क का सबसे ऊंचा भवन), बहाल न्यूर्क पेन स्टेशन और आर्ट्स हाई स्कूल जैसी कई गगनचुंबी इमारतें शामिल हैं। गोथिक वास्तुकला ब्रांच ब्रूक पार्क द्वारा कैथिड्रल ऑफ़ सेकरेड हार्ट में पाया जा सकता है जो संयुक्त राज्य अमेरिका में गोथिक गिरजाघरों में से सबसे बड़ा है। कहा जाता है कि इसमें इतना रंगीन कांच है जितना कैथिड्रल ऑफ़ चार्टर्स में है। न्यूर्क में गटज़न बोरग्लम की दो सार्वजनिक मूर्तियां भी हैं - मिलिट्री पार्क में "वॉर्स ऑफ़ अमेरिका" और एसेक्स काउंटी कोर्टहाउस के सामने "सीटेड लिंकन" . मूरिश रीवाइवल इमारतों में शामिल हैं न्यूर्क सिम्फ़नी हॉल और न्यू जर्सी में सबसे पुरानी सिनगॉग इमारतों में प्रिंस स्ट्रीट सिनगॉग.


title: न्यूर्क, न्यू जर्सी

text: न्यूर्क में मिलिट्री पार्क के पास न्यू जर्सी परफ़ॉर्मिंग आर्ट्स सेंटर स्थित है, 1997 में इसके खुलने के बाद से संयुक्त राज्य अमेरिका में यहां सबसे अधिक लोग आते हैं। NJPAC सांस्कृतिक जिला के बीचों बीच मिश्रित उपयोग वाली गगनचुंबी इमारत वन थिएटर स्क्वायर के निर्माण में लगा है। केंद्र के कार्यक्रमों में दुनिया में प्रसिद्ध राष्ट्रीय और अंतर्राष्ट्रीय संगीत, नृत्य और थिएटर शामिल है।


title: न्यूर्क, न्यू जर्सी

text: परफ़ॉर्मिंग आर्ट्स सेंटर के खुलने से पहले न्यू जर्सी सिम्फ़नी, न्यू जर्सी स्टेट ऑपरा और गार्डन स्टेट बैले न्यूर्क सिम्फ़नी हॉल में स्थित थे जहां आज भी अकादमी है। मूल रूप से श्राइनर्स द्वारा निर्मित 1925 नव क्लासिक भवन में तीन प्रदर्शन स्थल हैं जिनमें प्रसिद्ध न्यूर्कवासी सैरा वॉन के सम्मान में निर्मित मुख्य कॉन्सर्ट हॉल भी शामिल है। स्थल में ताल और उदास, रैप, हिप हॉप और ईसा चरित संगीत समारोह कार्यक्रम आयोजित किए जाते हैं, यह आधुनिक चिटलिन सर्किट का हिस्सा है।


title: न्यूर्क, न्यू जर्सी

text: 1966 में स्थापित न्यूर्क बॉयज़ कोरस ने दुनिया भर में प्रतिष्ठा अर्जित की है वह नियमित रूप से शहर में प्रदर्शन प्रस्तुत करता है। अफ़्रीकन ग्लोब थिएटर वर्क्स आवधिक तौर पर नई प्रस्तुति देता है। 13वां द्विवार्षिक गैराल्डीन आर. डॉज काव्य महोत्सव 2010 में न्यूर्क में पहली बार आयोजित होगा। शहर के विश्वविद्यालयों में स्थानों को भी पेशेवर और अर्द्ध पेशेवर रंगमंच, नृत्य और संगीत प्रस्तुति के लिए प्रयोग किया जाता है।


title: न्यूर्क, न्यू जर्सी

text: 2007 में खुलने के बाद से प्रूडेंशियल सेंटर में बॉन जोवी, ब्रिटनी स्पीयर्स, द ईगल्स, हन्ना मॉन्टैना/माइली साइरस, स्पाइस गर्ल्स, जोनास ब्रदर्स, मेट्रो स्टेशन, मेटालिका, अलीशिया कीज़, डेमी लोवैटो, डेविड आर्चुलेटा, टेलर स्विफ्ट और अमेरिकन आइडल लाइव! और अन्यों ने प्रस्तुति दी है।


title: न्यूर्क, न्यू जर्सी

text: न्यूर्क म्युज़ियम न्यू जर्सी में सबसे बड़ा है। इसमें अमेरिकी कला का अव्वल दर्जे का संग्रह है और इसके तिब्बती संग्रह को दुनिया में सर्वश्रेष्ठ में से एक माना जाता है। संग्रहालय में भी विज्ञान दीर्घाएं, एक तारामंडल, एक छोटा चिड़ियाघर, बच्चों के प्रदर्शन लिए एक दीर्घा, एक आग संग्रहालय, एक मूर्तिकला उद्यान और एक 18वीं सदी की स्कूली इमारत है। इसके अलावा ऐतिहासिक जॉन बलान्टाइन हाउस भी संग्रहालय का हिस्सा है जो एक बहाल विक्टोरियन हवेली है और राष्ट्रीय ऐतिहासिक प्रतीक चिह्न है। संग्रहालय न्यूर्क ब्लैक फ़िल्म समारोह जिसने 1974 में अपनी स्थापना के बाद से कई फ़िल्मों का प्रीमियर किया है, को सह-प्रायोजित करता है।


title: न्यूर्क, न्यू जर्सी

text: न्यू जर्सी और न्यूर्क में रोटेटिंग प्रदर्शन आयोजित करने वाली न्यू जर्सी हिस्टोरिकल सोसाइटी भी इसी शहर में स्थित है। 11 स्थानों पर स्थित राज्य का सबसे बड़ा तंत्र न्यूर्क पब्लिक लाइब्रेरी, ऐतिहासिक प्रदर्शनों की श्रृंखला भी प्रदर्शित करती है। पुस्तकालय में लाख से अधिक मात्रा में पुस्तकें उपलब्ध हैं और उसके फ़ाइन प्रिंट और विशेष संग्रह से विभिन्न प्रमुख विषयों पर प्रायः प्रदर्शन होते रहते हैं।


title: न्यूर्क, न्यू जर्सी

text: फ़रवरी 2004 में, शहर के कोस्ट/लिंकन पार्क इलाके में स्मिथसोनियन से जुड़े एक नए अफ़्रीकी अमेरिकी संगीत संग्रहालय के निर्माण की योजना की घोषणा की गई थी। संग्रहालय ईसा चरित से लेकर रैप की अश्वेत संगीत शैलियों को समर्पित किया जाएगा. नया संग्रहालय पुरानी साउथ पार्क प्रेस्बिटेरियन चर्च जहां एक बार अब्राहम लिंकन ने भाषण दिया था, का प्रतिरूप होगा।


title: न्यूर्क, न्यू जर्सी

text: 9 दिसम्बर 2007 को ब्रॉडवे क्षेत्र में 145 ब्रॉडवे पर स्थित जूइश म्युज़ियम ऑफ़ न्यू जर्सी का शानदार उद्घाटन हुआ। संग्रहालय न्यू जर्सी के यहूदी लोगों की समृद्ध सांस्कृतिक विरासत को समर्पित है। यह संग्रहालय, न्यूर्क में निरंतर संचालित अंतिम सिनगॉग एहवास शॉलोम में स्थित है। किसी ज़माने में 70,000 की यहूदी जनसंख्या की सेवा के लिए न्यूर्क में पचास सिनगॉग थे जो किसी ज़माने में संयुक्त राज्य अमेरिका में छठा सबसे बड़ा यहूदी समुदाय हुआ करता था।


title: न्यूर्क, न्यू जर्सी

text: न्यूर्क में अल्जीरा, सिटी विदाउट वॉल्स, गैलरी एफ़ेरो, रूपर्ट रेवन्स कॉन्टेम्पोररी, सुमेई आर्ट्स सेंटर और रटर्स-न्यूर्क में पॉल रॉबसन गैलरीज़ सहित कई कला दीर्घाएं स्थित हैं।


title: न्यूर्क, न्यू जर्सी

text: अप्रैल 2010 में यह घोषणा की गई थी कि न्यूर्क पेन स्टेशन के पार शायद बच्चों के लिए म्युज़ियम ऑफ़ न्यू जर्सी बनाया जाएगा.


title: न्यूर्क, न्यू जर्सी

text: न्यूर्क में कई खिलाड़ी टीमें हैं लेकिन शहर के अपने इतिहास में कोई एनबीए, एनएचएल, एमएलबी या एनएफ़एल टीम नहीं है। बेसबॉल में न्यूर्क का इतिहास समृद्ध है क्योंकि यह पेशेवर बेसबॉल टीमों वाले पहले शहरों में से एक था। न्यूर्क के पास न्यूर्क युरेकास और न्यूर्क एडरिएटिक्स सहित आठ नेशनल एसोसिएशन ऑफ़ बेसबॉल प्लेयर्स (NABBP) टीमें थी। न्यूर्क अंतर्राष्ट्रीय लीग के न्यूर्क भारतीयों के लिए और फिर फ़ेडरल लीग के न्यूर्क पैपर्स जिन्हें कभी कभी न्यूफ़ेड्स का उपनाम दिया गया, का घर था। न्यूर्क नेग्रो लीग टीम न्यूर्क डॉजर्स और न्यूर्क ईगल्स का भी घर था जिसके नाम पर बियर्स एंड ईगल्स रीवरफ़्रन्ट स्टेडियम को आंशिक रूप से नामित किया गया है। हालांकि बेसबॉल में न्यूर्क का इतिहास समृद्ध रहा है और वर्तमान में एक अवयस्क लीग टीम है पर इसकी कभी MLB टीम नहीं रही। वर्तमान न्यूर्क अवयस्क लीग टीम, पुनर्जीवित न्यूर्क बियर्स, न्यूर्क लाइट रेल पर एक स्टॉप बियर्स एंड ईगल्स रीवरफ़्रन्ट स्टेडियम में खेलती है। बियर्स, स्वतंत्र अटलांटिक लीग का हिस्सा हैं जिसकी ब्रिजवॉटर टाउनशिप और कैम्डेन में भी टीमें हैं। न्यूर्क का न्यूर्क टोरनाडोस नाम का एक अल्पकालिक एनएफ़एल फ़्रेंचाइज़ था जो 1930 में बंद हो गया। 2007 की पतझड़ तक जब न्यू जर्सी डेविल्स ने प्रूडेंशियल सेंटर में पहली बार बर्फ़ में खेला, न्यूर्क की कोई राष्ट्रीय हॉकी लीग की टीम नहीं थी। इंडोर सॉकर टीम न्यू जर्सी आयरनमैन प्रूडेंशियल सेंटर में खेलती है। 2010 में जब न्यू जर्सी नेट्स न्यूर्क जाएंगे तो पहली बार न्यूर्क को एनबीए की किराएदारी मिलेगी हालांकि यह स्थानांतरण तब तक अस्थायी होने की संभावना है जब तक टीम ब्रुकलिन, NY में अपने अखाड़े (बार्कलेज सेंटर) का निर्माण पूरा नहीं कर लेती. अमेरिकन बास्केटबॉल एसोसिएशन में एक पेशेवर बास्केटबॉल टीम, न्यूर्क एक्सप्रेस 2005 में शहर में शुरू की गई थी। टीम वर्तमान में एसेक्स काउंटी कॉलेज में अपने घर के खेल खेलती है और भविष्य में एक बड़े स्थान पर खेलने की आशा करती हैं। हैरिसन में, आयरनबाउंड के इलाके से पार रेड बुल एरिना, न्यू यॉर्क रेड बुल्स फुटबॉल टीम के लिए घर के स्टेडियम के रूप में कार्य करता है। अगले कुछ महीनों में, न्यूर्क में एक पैदल यात्री पुल के निर्माण की योजना शुरू हो जाएगी जो मिनिश पार्क में दो शहरों को जोड़ेगा.


title: न्यूर्क, न्यू जर्सी

text: न्यूर्क 2011 एनबीए ड्राफ़्ट की मेज़बानी भी करेगा जो पहले कई वर्षों से मैडिसन स्क्वायर गार्डन में आयोजित किया जा रहा था।


title: न्यूर्क, न्यू जर्सी

text: न्यू यॉर्क शहर के निकट होने के कारण न्यूर्क किसी भी प्रमुख टेलीविज़न नेटवर्क से सम्बद्ध नहीं है। हालांकि WNET, पब्लिक ब्रॉडकास्टिंग सर्विस के एक प्रमुख स्टेशन और टेलीफ़्यूचुरा के स्वामित्व में और द्वारा संचालित स्पेनिश भाषा के WFUT-टीवी स्टेशन को न्यूर्क में काम करने के लिए लाइसेंस प्राप्त है। एडवांस पब्लिकेशन्स के स्वामित्व में राज्य का प्रमुख समाचार पत्र "स्टार लेजर", न्यूर्क से बाहर स्थित है। रेडियो स्टेशन WJZ (अब WABC (AM)) ने लैकावना स्टेशन के पास वेस्टिंगहाउस संयंत्र से 1921 में अपना पहला प्रसारण किया। 1920 में इसे न्यू यॉर्क शहर में ले जाया गया। पायनियर रेडियो स्टेशन WOR AM को मूल रूप से न्यूर्क में बैमबर्जर डिपार्टमेंट स्टोर से प्रसारण का लाइसेंस मिला था। रेडियो स्टेशन WNEW-ऍम (अब WBBR) 1934 में न्यूर्क में संस्थापित किया गया था। इसे बाद में न्यू यॉर्क शहर में ले जाया गया। इसके अलावा WBGO, एक नेशनल पब्लिक रेडियो सम्बद्ध जो मानक और समकालीन ज़ैज़ के प्रारूप में न्यू यॉर्क शहर पहुंचता है, न्यूर्क के व्यापारिक क्षेत्र में स्थित है। WNSW AM 1430-(पूर्व WNJR) और WCAA (पूर्व WHBI) 105.9 एफ़एम को भी न्यूर्क के लिए लाइसेंस प्राप्त है। एक समाचार वेबसाइट www.localtalknews.com, 2010 के शुरू में शुरू की गयी थी।


title: न्यूर्क, न्यू जर्सी

text: न्यूर्क में परिवहन के तरीके में नवाचार और सुधार को यकीनन न्यूर्क में मॉरिस कैनल पूरा होने के साथ जोड़ा जा सकता है। नहर बनने से नियमित रूप से बड़ी संख्या में माल और संसाधनों का आवागमन होने लगा। इससे अंततः न्यूर्क में बस्तियों में वृद्धि हुई और आगामी वर्षों के लिए जनसंख्या बढ़ी. जैसे जैसे शहर में भीड़ बढ़ने लगी, परिवहन के साधन खोजे जाने लगे और घोड़ों द्वारा खांची जाने वाली ट्रॉलियां इस्तेमाल होने लगी जो अंततः बिजली की ट्रॉलियां बनी जो ब्रॉड स्ट्रीट और अदालत के पास मार्केट स्ट्रीट और व्यापारिक न्यूर्क तक चलती थी। ट्रॉली कारें ज़्यादा देर तक नहीं चलीं क्योंकि निजी मोटर वाहन जल्द ही लोकप्रिय होने लगे और धीरे धीरे ट्रॉली व्यवस्था बोझ लगने लगी। मॉरिस कैनल के भी दिन खत्म हुए, हाल ही में इसका न्यूर्क सिटी सबवे के रूप में प्रयोग किया जाने लगा है और अब इसे न्यूर्क लाइट रेल के नाम से जाना जाता है। आज भी कई सबवे स्टेशनों में मोज़ेक के काम के रूप में कैनल को मूल रूप में चित्रित किया गया है।


title: न्यूर्क, न्यू जर्सी

text: वायु, सड़क, रेल और जहाज़रानी का केंद्र होने के कारण न्यूर्क न्यू यॉर्क महानगरीय क्षेत्र और पूर्वोत्तर संयुक्त राज्य का एक महत्वपूर्ण प्रवेश द्वार है। न्यू यॉर्क क्षेत्र में दूसरा और संयुक्त राज्य अमेरिका में चौदहवां सबसे व्यस्त (यात्री यातायात के मामले में) न्यूर्क लिबर्टी इंटरनेशनल एयरपोर्ट में 2004 में 32 मिलियन यात्री आए और लगभग 1,000,000 मीट्रिक टन माल ढुलाई और डाक पर कारर्वाई की गई। हवाई अड्डे के पूर्व में ही दुनिया की पंद्रहवीं व्यस्त और पूर्वी समुद्र तट की सबसे बड़ी कंटेनर बंदरगाह पोर्ट न्यूर्क स्थित है। 2003 में, बंदरगाह में $100 अरब से अधिक मूल्य की वस्तुओं का आवागमन हुआ। न्यूर्क कई राजमार्गों से जुड़ा है जिनमें न्यू जर्सी टर्नपाइक (अंतर्राज्यीय 95), अंतर्राज्यीय 280, अंतर्राज्यीय 78, गार्डन स्टेट पार्कवे, यू.एस. रुट 1/9, यू.एस. रुट 22 और यू.एस. रुट 21 शामिल हैं। पसैक और हैकनसैक रीवरर्स दोनों को आच्छादित करता हुआ न्यूर्क पुलस्की स्काईवे द्वारा हॉलैंड टनल और लोअर मैनहट्टन से जुडा है। न्यूर्क की स्थानीय सड़कें अर्ध ग्रिड के समानुरूप हैं, प्रमुख सड़कें व्यापारिक क्षेत्र से बाहर की ओर (एक पहिए की सलाखों की तरह) निकलती हैं। शहर की कुछ प्रमुख सड़कों के नाम उन शहरों पर रखे गए हैं जिनको वे जाती हैं, इनमें साउथ ऑरेंज एवेन्यू, स्प्रिंगफ़ील्ड एवेन्यू और ब्लूमफ़ील्ड एवेन्यू शामिल हैं। ये शहर की सबसे पुराने सड़कों में से हैं। अमेरिका में न्यू यॉर्क शहर के बाद घरों में बिना ऑटोमोबाइल के अनुपात वाला न्यूर्क दूसरा शहर है और बड़े पैमाने पर जन पारगमन सेवा के द्वारा जुड़ा है। शहर के व्यापारिक क्षेत्र के पूर्व में स्थित न्यूर्क पेन स्टेशन प्रमुख रेलवे स्टेशन है जो अंतर्नगर PATH प्रणाली (न्यूर्क को मैनहट्टन से जोड़ने वाली) को तीन न्यू जर्सी ट्रांज़िट यात्री रेल लाइनों से और एमट्रैक सेवा को फ़िलाडेल्फि़या और वॉशिंगटन डी.सी. से जोड़ता है। केवल एक मील उत्तर में स्थित न्यूर्क ब्रॉड स्ट्रीट स्टेशन को दो यात्री रेल लाइनें जाती हैं। दो रेलवे स्टेशन न्यूर्क लाइट रेल प्रणाली द्वारा जुड़े हैं जो न्यूर्क पेन स्टेशन से न्यूर्क के उत्तरी समुदायों और पड़ोसी बैलेविल व ब्लूमफ़ील्ड कस्बों को भी सेवाएं प्रदान करती है। मॉरिस कैनल की तलहटी में निर्मित लाइट रेल कार, न्यूर्क शहर के व्यापारिक क्षेत्र में भूमिगत चलती है। शहर का तीसरा रेलवे स्टेशन न्यूर्क लिबर्टी इंटरनेशनल एयरपोर्ट, एयरट्रेन न्यूर्क के माध्यम से पूर्वोत्तर कॉरिडोर और उत्तरी जर्सी तट रेखा को हवाई अड्डे से जोड़ता है। न्यूर्क में बस सेवा न्यू जर्सी ट्रांजिट, कोचयूएसए अनुबंध ऑपरेटर और उत्तर न्यूर्क में डीकैम्प द्वारा प्रदान की जाती है।


title: न्यूर्क, न्यू जर्सी

text: न्यूर्क को न्यू जर्सी ट्रांजिट बस मार्ग हैं 1, 5, 11, 13, 21, 25, 27, 28, 29, 34, 37, 39, 40, 41, 42, 43, 59, 62, 65, 66, 67, 70, 71, 72, 73, 74, 75, 76, 78, 79, 90, 92, 93, 94, 96, 99, 107 और 108. बस मार्ग 308 न्यूर्क पेन स्टेशन से सिक्स फ़्लैग ग्रेट एडवेंचर के लिए एक एक्सप्रेस बस मार्ग है जबकि 319 अटलांटिक सिटी के लिए एक्सप्रेस सेवा है।


title: न्यूर्क, न्यू जर्सी

text: न्यूर्क में चार अस्पताल हैं। "द यूनीवर्सिटी हॉस्पिटल" UMDNJ-न्यू जर्सी मेडिकल स्कूल का प्रमुख शिक्षण अस्पताल है और राज्य का व्यस्ततम लेवल 1 आघात केंद्र है। UMDNJ शहर के लिए भी 24/7 आपातकालीन चिकित्सा सेवाएं प्रदान करता है। "न्यूर्क बेथ इसराइल मेडिकल सेंटर" शहर का सबसे बड़ा अस्पताल है और राज्य में अस्पताल और स्वास्थ्य देखभाल सुविधाओं के सबसे बड़े तंत्र सेंट बारनबास हेल्थ केयर सिस्टम का अंग है। बेथ इसराइल भी 1901 से शहर के सबसे पुराने अस्पतालों में से एक है। 669 बिस्तरों वाली यह क्षेत्रीय सुविधा "चिल्ड्रन्स हॉस्पिटल ऑफ़ न्यू जर्सी" का भी घर है। कैथिड्रल हेल्थ ईस्ट "सेंट माइकल्स मेडिकल सेंटर" संचालित करती है। जो अस्पताल पिछले सालों के दौरान बंद हुए उनमें शामिल हैं "सेंट जेम्स हॉस्पिटल", "कोलंबस हॉस्पिटल", "माउंट कारमेल गिल्ड हॉस्पिटल" और "युनाइटेड हॉस्पिटल्स मेडिकल सेंटर" .


title: न्यूर्क, न्यू जर्सी

text: न्यूर्क शहर सिटी ऑफ़ न्यूर्क फ़ायर डिपार्टमेंट (NFD) के 700 पेशेवर अग्निशामकों द्वारा सुरक्षित है। 1863 में स्थापित NFD, 3 बटालियनों में शहर भर में स्थित 17 दमकल केंद्रों द्वारा काम करता है। NFD 17 इंजनों, 9 ट्रकों, 1 बचाव दल, 2 Haz-Mat. इकाइयों, 1 आग नाव के अगली पंक्ति के दमकल उपकरणों और कई अन्य विशेष सहायक और आरक्षित इकाइयों का संचालन करता है।


title: न्यूर्क, न्यू जर्सी

text: 1 अक्टूबर 2010 को 0800घंटे को NFD ने बटालियन 1 को सेवा से हटा दिया और इसके दमकल केंद्रों की कमान शेष तीन बटालियनों में वितरित कर दी।


title: न्यूर्क, न्यू जर्सी

text: 2009 में, सनडैंस चैनल ने न्यूर्क के बारे में "ब्रिक सिटी" एक 5-भाग का वृत्तचित्र प्रसारित किया जिसमें आधी सदी तक हिंसा, गरीबी और सरकारी भ्रष्टाचार वाले इतिहास की पृष्ठभूमि में एक बेहतर और सुरक्षित जगह बनने के समुदाय के प्रयास पर ध्यान केंद्रित किया गया था।


title: प्रगज्योतिषपुर

text: प्रगज्योतिषपुर (Pragjyotishpura) भारत के असम राज्य के गुवाहाटी क्षेत्र में स्थित एक प्राचीन नगर व राजधानी थी। वर्मन राजवंश (350ई–655 ई) के कामरूप राज्य में यह उसकी राजधानी भी थी। आधुनिक काल में इसका स्थान गुवाहाटी के जतिया नामक मुहल्ले में है।


title: प्रगज्योतिषपुर

text: प्रगज्योतिषपुर मूल रूप से संस्कृत से उत्पन्न हुआ है। प्रग का अर्थ पूर्वी है, अर्थात नाम का अर्थ "पूर्व के (उज्वल) नक्षत्र (ज्योतिष) का नगर"।


title: चक्रीय अर्थव्यवस्था

text: चक्रीय अर्थव्यवस्था (circular economy) एक पुनर्सर्जक व्यवस्था है जिसमें निविष्ट संसाधन, बर्बादी, उत्सर्जन, ऊर्जा लीकेज आदि को न्यूनतम कर दिया जाता है। ऐसा पदार्थ तथा ऊर्जा के लूपों को धीमा करके, बन्द करके या संकरा करके किया जाता है। चक्रीय अर्थव्यवस्था, रैखिक अर्थव्यवस्था से उल्टी व्यवस्था है जिसमें लो, बनाओ, डिस्पोज करो मॉडल ('take, make, dispose' model) चलता है।


title: बाल संस्कार

text: शिशु के जन्म से लेकर उसके वयस्क होने तक उसे शिक्षित एवं संस्कारित करना पालन-पोषण या बाल संस्कार (पैरेन्टिंग) कहलाता है।


title: बाल संस्कार

text: अधिकांश शिशु एवं बालक/बालिका अपने माता-पिता के साथ रहते हैं। कुछ शिशुओं के साथ उनके दादा-दादी या नाना-नानी भी रहते हैं। किन्तु कुछ स्थितियों में सरकार या स्वयंसेवी संस्थायें बच्चों देखभाल करती हैं।


title: बागडोगरा

text: बागडोगरा (Bagdogra) भारत के पश्चिम बंगाल राज्य के दार्जीलिंग ज़िले में स्थित एक शहर है। यहाँ बागडोगरा विमानक्षेत्र है। क्षेत्र में कई चाय बागान हैं।


title: कोरियाई प्रायद्वीप

text: कोरियाई प्रायद्वीप के पूर्वी एशिया का एक प्रायद्वीप है। यह एशिया महाद्वीप से १,१०० किमी दक्षिण प्रशांत महासागत की ओर बढ़ता है। इसके पूर्व में जापान सागर, पश्चिम में पीला सागर और दक्षिण में कोरिया जलसंधि है।


title: कोरियाई प्रायद्वीप

text: द्वितीय विश्व युद्ध के अंत तक, कोरिया एक राजनीतिक इकाई थी जिसका क्षेत्र कोरियाई प्रायद्वीप के लगभग समान था। १९५३ में कोरियाई युद्धविराम समझौता से कोरियाई युद्ध के अंत के बाद से प्रायद्वीप का उत्तरी भाग का शासन कोरिया जनवादी लोकतांत्रिक गणराज्य और दक्षिणी भाग का शासन कोरिया गणराज्य कर रहे हैं।


title: कोरियाई प्रायद्वीप

text: कोरियाई प्रायद्वीप की उत्तरी सीमा को सामान्य तौर पर उत्तर कोरिया और उसके उत्तरी पड़ोसी देश चीन (१,४१६ किमी) और रूस (१९ किमी) के सीमा को माना जाता है। इन सीमाओं का निर्माण यालू/अमनोक नदी और तूमन/तूमेन/दूमन नदी प्राकृतिक रूप से करते हैं। इस परिभाषा को लेने से कोरियाई महाद्वीप का क्षेत्र फल है २,२०,८४७ वर्ग किमी।


title: कोरियाई प्रायद्वीप

text: कोरियाई, जापानी और चीनी भाषाओं में प्रायद्वीप का नाम जोसौन से आया है जो जोसौन राजवंश और उससे पहले गोजोसौन से आया है। उत्तर कोरिया में प्रायद्वीप को जोसौन पांदो  (हानंगुल: 조선반도 / हानंजा: ) कहा जाता है, जबकि चीन में इसे कहा जाता है "चाओशिआन बानदाओ "(朝鲜半岛/朝鮮半島) और जापान में यह है "चोसेनहानतो "(कानजी: / हिरागाना: ちょうせんはんとう)।दक्षिण कोरिया में इसे कहा सामहान के संदर्भ में "हान बानदो" (हांगुल: 한반도 / हांजा: ) कहा जाता है। दोनों ही देश अपने औपचारिक अंग्रेज़ी नामों में "कोरिया" शब्द का उपयोग करते हैं, जो गोर्यौ (고려/高麗) राजवंश से आया है।


title: कोरियाई प्रायद्वीप

text: कोरियाई प्रायद्वीप का ७० प्रतिशत भाग पर्वतों और खेती योग्य ज़मीन कम और पर्वतमालाओं के बीच में है। उत्तर और पूर्व में पर्वत अधिक हैं, और सबसे ऊँचा पर्वत बएकदू (ऊँचाई २७४४ मी) उत्तर में स्थित है।


title: कोरियाई प्रायद्वीप

text: इस प्रायद्वीप की तटरेखा ८,६४० किमी है, और दक्षिणी और पश्चिमी तट उबड़-खाबड़ हैं। अधिकतर द्वीप जो तट के पास हैं वे दक्षिण और पश्चिम में हैं।


title: कोरियाई प्रायद्वीप

text: प्रायद्वीप की जलवायु उत्तर से दक्षिण से बहुत जाता है। दक्षिणी क्षेत्रों में गर्म और नम मौसम है जापान की तरह, जहाँ उत्तरी क्षेत्रों में सर्द मौसम जो मंचूरिया जैसे है। जनवरी में प्रायद्वीप के उत्तरी और दक्षिणी कोनों पर २०°C से अधिक का अंतर है।


title: कोरियाई प्रायद्वीप

text: पूरे प्रायद्वीप पर एक जैसे मौसम बदलाव होते हैं, जैसे ग्रीष्मऋतु के मध्य में पूर्व एशियाई मानसून और पतझड़ ऋतु में कई चक्रवात। अधिकतर वर्षा गर्मियों के दौरान होती है। शीतऋतु में तापमान शून्य के नीचे चला जाता है। बर्ब्ब्


title: कोरियाई प्रायद्वीप

text: कोरिया की ज़मीन बहुत उबड़-खाबड़ है, कम ऊँचाई के पर्वतों से ढकी हुई। अधिकतर पत्थर कैंब्रियनपूर्व काल से हैं, पर पुराजीवी, मध्यजीवी और नूतनजीवी काल के पत्थर भी पाए जाते हैं।


title: कोरियाई प्रायद्वीप

text: प्रायद्वीप पर कोई सक्रिय ज्वालामुखी नहीं हैं। पर बएकदू और हाल्लासान पर्वतों पर ज्वालामुखीय झील हैं, जो ज्वालामुखीय गतिविधि का सबूत है। हर साल लगभग दो भूकंप दर्ज किए जाते हैं, लेकिन उनसे अधिक नुक़सान नहीं होता।


title: नागरकोविल

text: नागरकोविल (Nagercoil) भारत के तमिल नाडु राज्य के कन्याकुमारी ज़िले में स्थित एक नगर है। यह उस ज़िले का मुख्यालय भी है।


title: नागरकोविल

text: तमिल भाषा में "कोविल" का अर्थ "मंदिर" होता है। "नागर" शब्द "नाग" से उत्पन्न हुआ है। "नागरकोविल" का अर्थ "नाग मंदिर" है।


title: ई० एम० एस० नंबूदरीपाद

text: इलमकुलम मनक्कल शंकरन नंबूदरीपाद(13 जून 1906-19 मार्च 1998) भारत का कम्युनिस्ट नेता, लेखक, इतिहासकार और सामाजिक टीकाकार था। नमबूद्रीपद ने 1957 में केरल में पहली कम्युनिस्ट सरकार का गठन किया।


title: ई० एम० एस० नंबूदरीपाद

text: ईएमएस नंबूदरीपाद का जन्म 1909 में केरल के पालघाट जिले में एक प्रतिष्ठित ब्राह्मण परिवार में हुआ था। इनके पिता का नाम परमेश्वरन नंबूदरीपाद था।


अखिल भारतीय आयुर्विज्ञान संस्थान, भुवनेश्वर (All India Institute of Medical Sciences Bhubaneswar (एम्स भुवनेश्वर), भुवनेश्वर में स्थित एक चिकित्सा महाविद्यालय तथा आयुर्विज्ञान शोध से सम्बन्धित विश्वविद्यालय है । पहले इसका नाम नेताजी सुभाष चन्द्र बोस अखिल भारतीय आयुर्विज्ञान संस्थान था। यह संस्थान भारत के स्वास्थ्य एवं परिवार कल्याण मन्त्रालय के अधीन एक स्वायत्त संस्थान है। इस संस्थान की आधारशिला 15 जुलाई, 2003 को तत्कालीन प्रधानमंत्री अटल बिहारी वाजपेयी द्वारा रखी गई थी। इसे 16 जुलाई, 2012 को पारित ऑल इंडिया इंस्टीट्यूट ऑफ मेडिकल साइंसेज (संशोधन) अध्यादेश के तहत स्वायत्त संस्थान और राष्ट्रीय महत्व के संस्थान के रूप में स्थापित किया गया था ।


अखिल भारतीय आयुर्विज्ञान संस्थान, भुवनेश्वर प्रधानमंत्री स्वास्थ्य सुरक्षा योजना (पीएमएसएसवाई) के तहत भारत सरकार के स्वास्थ्य एवं परिवार कल्याण मंत्रालय द्वारा स्थापित शीर्ष स्वास्थ्य देखभाल संस्थानों में से एक है । इस योजना के तहत पटना, रायपुर, भोपाल, भुवनेश्वर, जयपुर और ऋषिकेश में छह नए अखिल भारतीय आयुर्विज्ञान संस्थानों की स्थापना की गई जो एम्स,नई दिल्ली पर आधारित हैं ।


title: अखिल भारतीय आयुर्विज्ञान संस्थान, भुवनेश्वर

text: 15 अगस्त, 2003 को अपने स्वतंत्रता दिवस सम्बोधन में तत्कालीन प्रधानमंत्री अटल बिहारी वाजपेयी ने प्रधानमंत्री स्वास्थ्य सुरक्षा योजना (पीएमएसएसवाई) के तहत पटना, रायपुर, भोपाल, भुवनेश्वर, जयपुर और ऋषिकेश में 6 एम्स अस्पतालों के शुरुआत की घोषणा की थी जिसका उद्देश्य देश के इन क्षेत्रों में सुपर स्पेशलिटी विषयों में गुणवत्ता चिकित्सा शिक्षा प्रदान करने के अलावा सेवा विहीन क्षेत्रों में चिकित्सा सुविधाएं उपलब्ध करना है ।


text: भुवनेश्वर का अखिल भारतीय आयुर्विज्ञान संस्थान, भुवनेश्वर के बाहरी भाग में स्थित है। यह भुवनेश्वर के सिजुआ क्षेत्र में लगभग १०० एकड़ भूमि पर निर्मित है। इसके संस्थान के तीन प्रमुख भाग हैं- एक चिकित्सालय, एक मेडिकल कॉलेज और छत्रों के लिए छात्रावास।


text: इस केन्द्र को स्थापित करने का उद्देश्य है - "चिकित्सा शिक्षा, प्रशिक्षण, स्वास्थ्य देखभाल और वैज्ञानिक संस्कृति के साथ अनुसंधान, बीमारों के लिए करुणा और प्रतिबद्धता।"


title: तेरे लिए

text: तेरे लिए भारतीय हिन्दी धारावाहिक है। इसका निर्माण शोभा कपूर और एकता कपूर ने किया है। यह स्टार प्लस पर 14 जून 2010 से 2 अप्रैल 2011 तक प्रसारित हुआ।


title: कसया (तहसील), कुशीनगर

text: कसया, उत्तर प्रदेश के कुशीनगर जिले की एक तहसील है। कसया नामक कस्बा इसका मुख्यालय है जो कुशीनगर से सटा हुआ है। 'कसया' नाम कुशीनगर में बदल गया है और उसके बाद कसया आधिकारिक तौर पर कुशीनगर नाम के साथ नगरपालिका बन गया जिसके पश्चात कसिया तहसील कुशीनगर तहसील हो गया है और कसया उचित तौर से कुशीनगर हो गया है। 2011 में हुई भारत की जनगणना के अनुसार इस तहसील में 297 गांव हैं।


title: रूमा गुहा ठाकुरता

text: रूमा गुहा ठाकुरता () एक भारतीय बंगाली अभिनेत्री और गायिका है। उनका जन्म १९३४ में कोलकाता में हुआ था। उन्होंने १९५८ में कलकत्ता यूथ चोइर की स्थापना की। वह सत्येन घोष (मोंटी घोष) की बेटी हैं और उनकी माँ गायिका सती देवी थीं। उनकी शादी १९५१ में किशोर कुमार से हुई थी और उनका एक बेटा अमित कुमार है। १९५८ में दोनों का तलाक हो गया और उन्होंने अरूप गुहा ठाकुरता से शादी कर ली।


title: विश्व भूषण हरिचंदन

text: विश्व भूषण हरिचंदन एक भारतीय राजनेता है, और आंध्र प्रदेश के २३वें और वर्तमान में राज्यपाल है। विश्वभूषण हरिचंदन ओड़िशा से 5 बार विधायक रह चुके है। वह मंत्री भी रहे है।


title: आपस्तम्ब धर्मसूत्र

text: आपस्तम्बीय कल्प के 30 प्रश्नों में से 28वें तथा 29वें प्रश्नों को आपस्तम्ब धर्मसूत्र नाम से अभिहित किया जाता है। ये दोनों प्रश्न 11–11 पटलों में विभक्त है, जिनमें क्रमशः 32 और 29 कण्डिकायें प्राप्त हैं।


title: आपस्तम्ब धर्मसूत्र

text: यही एक कल्पसूत्र है जिसकी श्रौत, गृह्य, धर्म और शुल्बसूत्र युक्त पूर्ण कल्प–परम्परा उपलब्ध है; पर उन सभी का कर्त्ता एक ही है या नहीं, यह कहना कठिन है। महामहोपाद्याय पाण्डुरंग वामन काणे के मतानुसार गृह्यसूत्र और धर्मसूत्र इन दोनों के प्रणेता एक ही हैं। स्मृतिचन्द्रिका इन दोनों को ही एक ग्रन्थकार की कृति मानती है। ब्यूह्लर तथा फूय्हरर् को भी इस विषय में कोई शंका नहीं है। किन्तु ओल्डेनबर्ग के अनुसार आपस्तम्ब श्रौतसूत्र तथा आपस्तम्ब धर्मसूत्र के रचियता भिन्न–भिन्न व्यक्ति हैं। बौधायन धर्मसूत्र के कई अंशों का आपस्तम्ब धर्मसूत्र से सादृश्य हैं किन्तु यह कहना कठिन है कि किसने किसकी सामग्री ली है। महामहोपाद्याय काणे आपस्तम्ब धर्मसूत्र को बौधायन से परवर्ती मानते हैं। इस विषय में बनर्जी ने सुदीर्घ आलोचना की है। इससे ज्ञात होता है कि उन्होंने दोनों ग्रंथों की मन्त्र–सम्पत्ति की तुलनात्मक समीक्षा की है।


title: आपस्तम्ब धर्मसूत्र

text: आपस्तम्ब धर्मसूत्र का सम्बन्ध दक्षिण भारत से प्रतीत होता है, क्योंकि चरण–व्यूहगत 'महार्णव' नामक रचना से उद्धृत पद्यों के अनुसार आपस्तम्ब शाखा नर्मदा के दक्षिण में प्रचलित थी।[1] स्वयं आपस्तम्ब ने धर्मसूत्रगत श्राद्ध के प्रकरण में ब्राह्मणों के हाथ में जल गिराने की प्रथा 'उत्तर के लोगों में' प्रचलित है, ऐसा कहकर दक्षिण भारतीय होने का परिचय दिया है। इस विषय में उल्लेखनीय तथ्य तो यह है कि आपस्तम्ब धर्मसूत्र में तैत्तिरीय आरण्यक के जिन मन्त्रों का निर्देश है, वे आन्ध्रपाठ से ही गृहीत हैं। इसी आधार पर ब्यूह्लर आपस्तम्ब को आन्ध्र–प्रदेशीय मानते हैं।


title: आपस्तम्ब धर्मसूत्र

text: हरदत्त ने आपस्तम्ब धर्मसूत्र से सम्बन्धित दोनों प्रश्नों को 11–11 पटलों में विभक्त करके उज्जवलावृत्ति नाम्नी टीका का प्रणयन किया है। हरदत्त के अतिरिक्त एक और भाष्यकार का उल्लेख काणे ने किया है, वह है धूर्तस्वामी। शंकर ने भी आपस्तम्ब धर्मसूत्र के अध्यात्मविषयक दो पटलों पर भाष्य लिखा है। बम्बई संस्कृत सीरीज में ब्यूह्लर द्वारा हरदत्त की उज्जवला टीका के अंशों सहित तथा कुम्भकोणम् संस्करण में सम्पूर्ण हरदत्तीय टीका तथा ब्यूह्लरकृत भूमिका सहित आंग्ल अनुवाद 'सैक्रेड बुक ऑफ दि ईस्ट' (भाग–2) में प्रकाशित हुआ है।


title: आपस्तम्ब धर्मसूत्र

text: आपस्तम्ब धर्मसूत्र भाषा एवं शैली की दृष्टि से सभी धर्मसूत्रों से विलक्षण है। भाषा की दृष्टि से ब्यूह्लर ने इस सूत्र की भाषा से सम्बन्धित असंगतियों को चार वर्गों में रखा है।


title: आपस्तम्ब धर्मसूत्र

text: इन अप्रचलित और अपाणिनीय प्रयोगों के कारण इस सूत्र के विषय में दो धारणायें विद्वानों के मध्य में दृष्टिगोचर होती हैं–


title: आपस्तम्ब धर्मसूत्र

text: शैली की दृष्टि से यही कहा जा सकता है कि इस सूत्र में अधिकांश सूत्र गद्य में हैं किन्तु इसमें प्रायः पद्यों का प्रयोग भी समुपलब्ध है। इसमें प्राप्य सूत्र शिथिल तथा अस्पष्ट हैं तथा इनकी शैली ब्राह्मणों की शैली के समीपतर प्रतीत होती है।


title: आपस्तम्ब धर्मसूत्र

text: आपस्तम्ब धर्मसूत्र के समय विषय में ब्यूह्लर का कथन है कि इसका समय ईसा से 150–200 वर्ष या इससे भी पूर्व मानना उचित है, किन्तु महामहोपाद्याय काणे ने 700–300 ई. पू. के बीच का समय माना है।


title: आपस्तम्ब धर्मसूत्र

text: धर्म के स्त्रोत, चातुर्वण्य, उपनयन का वर्णानुसार समय–विवेचन, उपयुक्त समय पर उपनयन व्रत न करने पर प्रायश्चित्त, ब्रह्मचारी के संस्कार, 48, 36, 25 तथा 12 वर्षों का ब्रह्मचर्य, दण्ड, अजिन और मेखला आदि तथा भिक्षा के नियम, समिधानयन, ब्रह्मचारी के व्रत, स्नातक के धर्म, अनध्याय, स्वाध्याय की विधि, पंचमहायज्ञ, वर्णानुसार कुशलक्षेम पूछने के नियम, यज्ञोपवीत–धारण के अवसर, आचमन का काल तथा विधि, भक्ष्याभक्ष्य–विचार, आपत्काल के अतिरिक्त काल में ब्राह्मण के लिए वणिक–व्यापार का निषेध, पतनकारक तथा अशुचिकर कर्म, ब्रह्मविषयक अध्यात्म–चर्चा, परम पद की प्राप्ति में सहायक सत्य, शम, दम आदि का वर्णन; क्षत्रिय, वैश्य, शूद्र और स्त्री की हत्या का निराकरण, ब्राह्मण, आत्रेयी, ब्राह्मण स्त्री, गुरु तथा क्षत्रिय की हत्या से सम्बन्धित प्रायश्चित्त कृत्य, गुरुतल्पगमन, सूरापान तथा स्वर्णस्तेय के लिए प्रायश्चित्त कृत्य, पशु–पक्षियों की हत्या तथा अभर्त्सनीय की भर्त्सना, शूद्रा गमन, अभक्ष्य–भक्षण के प्रायश्चित्त, द्वादशरात्रि पर्यन्त सम्पन्न किए जाने वाले कृच्छ्र के नियम, पति, गुरु तथा माता के प्रति व्यवहार, परस्त्री–गमन के लिए प्रायश्चित्त, आत्मरक्षार्थ ब्राह्मण के लिए शस्त्रग्रहण वर्जना, अभिशस्त का प्रायश्चित्त, विविध स्नातकों के व्रत।


title: आपस्तम्ब धर्मसूत्र

text: पारिग्रहण के साथ गृहस्थ धर्म का प्रारम्भ, गृहस्थ के लिए भोजन और उपवास, स्त्री गमन आदि के नियम, विभिन्न वर्णों से सम्बन्धित कर्त्तव्य–अकर्त्तव्य, सिद्ध अन्न की बलि, अतिथि सत्कार, ब्राह्मण गुरु के अभाव में ब्राह्मण का क्षत्रिय या वैश्य गुरु से शिक्षा–ग्रहण, मधुपर्क के नियम, वैश्वदेव बलि, भृत्यों के प्रति उदार व्यवहार, ब्राह्मण आदि के विशिष्ट कर्म, युद्ध के नियम, राजपुरोहित के गुण, अपराध के अनुरूप दण्ड विधान, ब्राह्मण की हत्या एवं दासत्व का निषेध, मार्ग में चलने के नियम, धर्म और अधर्म के परिणाम स्वरूप उत्थान और पतन। धार्मिक कृत्यों में सुक्षम तथा सन्तानवती प्रथम पत्नी के रहते द्वितीय विवाह का निषेध, षड्विध विवाह, सवर्ण पत्नी के पुत्रों का पैतृक सम्पत्ति में अधिकार, पिता का निर्णय, सन्तान के व्यापार का निषेध, पिता के जीवित रहते पैतृक सम्पत्ति का सम–विभाजन, पागलों–नपुंसकों तथा पापियों को सम्पत्ति के अधिकार का निषेध, पुत्राभाव में सम्पत्ति का अधिकारी, ज्येष्ठ पुत्र को अधिक सम्पत्ति प्रदान करने की अवैदिकता। पति–पत्नी के बीच सम्पत्ति–विभाजन का निषेध। सम्बन्धियों तथा सगोत्रियों की मृत्यु पर अशौच–विचार। श्राद्ध में भक्ष्याभक्ष्य का विचार। श्राद्धभोजी ब्राह्मणों के लक्षण आश्रम–व्यवस्था, संन्यासी और वानप्रस्थ के नियम, नृप के कर्त्तव्य। राजधानी, राजप्रासाद तथा सभा की स्थिति, चोरों का प्रवासन, ब्राह्मण को द्रविण तथा भूदान; श्रोत्रिय स्त्रियों, सन्यासियों तथा विद्यार्थियों की कर–मुक्ति। परस्त्रीगमन के लिए विहित प्रायश्चित्त कृत्य, नरहत्या तथा अभिकुत्सन के लिए दण्ड का विधान, आचार–नियमों का उल्लंघन करने पर दण्ड, विवादों का निर्णय, संदिग्ध विवादों में अनुमान या दिव्य परीक्षा का प्रमाण। मिथ्या साक्ष्य का दण्ड, स्त्रियों तथा शूद्रों के ग्रहण करने योग्य धर्म। आपस्तम्ब धर्मसूत्र में एक ऐसा सूत्र है जो मीमांसा के विभिन्न सिद्धान्तों तथा पारिभाषिक शब्दों से ओतप्रोत है– 'यथा–श्रुतिर्हि बलीयस्यानुमानिकादाचारात्* विरोधे त्वनपेक्ष्यं स्यादसति ह्यनुमानम्।'* अंगानां तु प्रधानैरव्यपदेश इति न्यायवित्समयः।[2] अथापि नित्यानुवादमविधिमाहुर्न्यायविदः,* अर्थवादो वा विधिशेषत्वात् तस्मान्नित्यानुवादः।* इससे यह स्पष्ट ही है कि आपस्तम्ब के समय में मीमांसा शास्त्र पूर्ण विकसित था।


title: आपस्तम्ब धर्मसूत्र

text: आपस्तम्ब धर्मसूत्र में धर्म की व्याख्या के अन्तर्गत प्रथम विवेच्य विषय वर्ण ही है। तुच्छ से तुच्छ कृत्यों में वर्ण के आधार पर भिन्नता सर्वत्र स्पष्ट रूप से दृष्टिगोचर होती है। यज्ञोपवीत का समय, अवस्था, मेखला, वस्त्र, दण्ड तथा भिक्षाचरण की विधि सभी के निमित्त वर्ण का विचार अनिवार्य है। उपनयन का विधान केवल तीन उच्च वर्णों के लिए किया गया है। शूद्र तथा दुष्टकर्म में निहित व्यक्ति के लिए उपनयन (वेदाध्ययन) का कोई विधान नहीं है। शूद्र के लिए केवल सेवाकर्म ही विहित है। उच्च वर्ण की सेवा करके ही वह पुण्यफल का भागीदार होता है।


title: आपस्तम्ब धर्मसूत्र

text: जिस प्रकार अच्छी प्रकार जोते हुए खेत में पौधों और वनस्पतियों के बीज अनेक प्रकार के फल उत्पन्न करते हैं, उसी प्रकार गर्भादान आदि संस्कारों से युक्त व्यक्ति भी उत्तम फल का भागीदार होता है।


title: आपस्तम्ब धर्मसूत्र

text: आपस्तम्ब धर्मसूत्र के अनुसार ब्रह्मचारी के मुख्यतः तीन प्रकार के कृत्य हैं – गुरु को प्रसन्न करने वाले कृत्य, कल्याणकारी कृत्य तथा वेद का स्वाध्याय।* समिदाधान तथा भिक्षाचरण भी ब्रह्चारी के लिए अत्यावश्यक हैं।


title: आपस्तम्ब धर्मसूत्र

text: आपस्तम्ब धर्मसूत्र के अनुसार गृहस्थ के लिए अतिथि सत्कार नित्य किया जाने वाला एक प्राजापत्य यज्ञ है।* बलिकर्म के पश्चात् गृहस्थ को सर्वप्रथम अतिथियों को, उसके पश्चात् बालकों, वृद्धों, रोगियों, सम्बन्धियों तथा गर्भवती स्त्रियों को भोजन कराना चाहिए। इसके अतिरिक्त वैश्वदेव–कर्म, पितृकर्म तथा श्राद्धकर्म भी गृहस्थ के लिए अनिवार्य है।


title: आपस्तम्ब धर्मसूत्र

text: आपस्तम्ब धर्मसूत्र में विवाह के षड्भेदों (ब्राह्म, आर्ष, दैव, गान्धर्व, आसुर और राक्षस) में से ब्राह्म, आर्ष तथा दैव विवाह को श्रेष्ठ माना गया है तथा राक्षस, आसुर तथा गन्धर्व विवाह को निन्दित कहा गया है। इसके अतिरिक्त गोत्र के विषय में उल्लिखित है कि अपने ही गोत्र के पुरुष के साथ पुत्री का विवाह नहीं करना चाहिए।[3] इस सूत्र में एकपत्नीत्व को प्रधानता दी गई है।[4]


title: आपस्तम्ब धर्मसूत्र

text: आपस्तम्ब धर्मसूत्र में इस सूत्र के अनुसार संन्यासी को अग्नि, गृह तथा सभी प्रकार के सुखों का परित्याग करके अल्पभाषण करना चाहिए। इसके अतिरिक्त उसे उतना ही भिक्षाचरण करना चाहिए जिससे उसका जीवन निर्वाह सम्भव हो। संन्यासी को दूसरों के द्वारा परित्यक्त वस्त्रों का ही प्रयोग करना चाहिए।


title: आपस्तम्ब धर्मसूत्र

text: आपस्तम्ब धर्मसूत्र में संन्यासी के लिए विहित नियमों का ही वानप्रस्थ में प्रवेश करने वाले व्यक्ति को निर्वाह करना चाहिए। संन्यासी भिक्षाचरण के द्वारा जीवन निर्वाह करता है लेकिन वानप्रस्थ को स्वयं गिरे हुए फल–पत्तों का भक्षण करते हुए जीवन निर्वाह करना चाहिए।


title: आपस्तम्ब धर्मसूत्र

text: आपस्तम्ब धर्मसूत्र में व्यभिचारी पुरुष की प्रजननेन्द्रिय को कटवा देने का विधान किया गया है।* नरहत्या करने वाले व्यक्ति को अन्धा कर देना चाहिए।* स्वर्ण चोरी करने वाले व्यक्ति को स्वयं अपना अपराध स्वीकार कर राजा से मृत्युदण्ड की प्रार्थना करनी चाहिए।


title: आपस्तम्ब धर्मसूत्र

text: आपस्तम्ब धर्मसूत्र में इस सूत्र के अनुसार पिता को जीवित रहते ही अपने पुत्रों में अपनी सम्पत्ति का विभाजन कर देना चाहिए। नपुंसक, पागल और पातकी पुत्रों को किसी भी प्रकार का अंश नहीं देना चाहिए। पुत्र न होने पर दाय का भाग सपिण्ड को दिया जाना चाहिए। पुत्रहीन व्यक्ति की स्त्री सम्पत्ति की अधिकारणी नहीं होती है।


title: आपस्तम्ब धर्मसूत्र

text: गुरु की हत्या, गुरुपत्नी–गमन, सुवर्ण की चोरी और सुरापान आदि के लिए इस सूत्र में अत्यन्त भयावह प्रायश्चित्त कृत्यों का विधान किया गया है। प्रचलित आकार की अपेक्षा श्रुति को ही इसमें प्रामाणिक माना गया है।[5] आपस्तम्ब धर्मसूत्र गत प्रथम प्रश्न के आठवें पटल को 'अध्यात्म पटल' के नाम से अभिहित किया गया है। इसमें अभिव्यक्त विचार उपनिषदों से प्रभावित हैं। इसके अन्तर्गत योग पर विशेष बल दिया गया है। शंकर ने आपस्तम्ब धर्मसूत्र के अध्यात्म–विषयक दो पटलों पर भाष्य लिखा है।


title: भुरीवाले

text: सतगुरु ब्रह्म् सागर जी महाराज (भुरीवाले) का जन्म गांव: रामपुर तहसील: श्री आन्द्पुर साहिब, जिला: रुपनगर (पंजाब) मे हुआ था।


title: भुरीवाले

text: आप बड़े ही तेजस्वी संत थे |आप भुरीवाले (गरिबदासी) साम्प्रदा के संस्थापक भी थे | आप जी का उप नाम भुरीवाले के नाम से प्रसिद्ध हुआ| आप अक्सर एक काली कम्बली ओड़ा रखते थे जिसे पंजाबी भाषा में भूरी कहते है |आपने ने अपने जीवन काल में कई चमत्कार किये तथा आचार्य गरीब दास जी की अमृत वाणी का प्रचार पंजाब, हिमाचल तथा हरियाणा में किया | आप अपने जीवन में सतगुरु गरीब दास जी के जन्म स्थान छुडानी धाम जिला :झज्जर (हरियाणा) को बड़ा ही उच्च स्थान देते थे | आप ने पंजाब के पछडे इलाके में गरीब दास जी की बानी से लोगो को अच्छे संस्कार दिए जिस से वेह एक अच्छे इंसान बन सके |


title: भुरीवाले

text: आप के आचार्य श्री गरीबदास जी की बानी का निचोड़ जो की एक आरती के रूप में है जिस में प्राथना प्रमुख है जो आज हर गरीबदासी संधिया के समय बड़े ही आदर तथा प्रेम के साथ करते है |आप ने आचार्य श्री गरीबदास जी के भव्य विशाल मंदिर का निर्माण छुडानी धाम में आपने सामने करवाया तथा लोगो को वाणी के ज्ञान से जुड़ने की सलाह दी |आज इन की साम्प्रदा में इन के सुयोग्य शिष्य स्वामी लाल दास जी के नाम पर उनके उतराधिकारी स्वामी ब्रह्मानंद जी भुरीवालो ने समाज कल्याण के लिए रोपड़, होशिअरपुर, नवा शहर तथा हिमाचल प्रदेश के कई इलाको में गरीब लोगो के लिए हस्पताल, स्कुल तथा कई डिग्री कॉलेज भी खोले, इस के साथ साथ गौ की रक्षा के लिए कई गौशाल्ल्ये भी खोली |जिस को महाराज भुरीवाले ट्रस्ट द्वारा सुचालू रूप से वर्तमान गुरगद्दीनशीं वेदांत आचार्य स्वामी चेतना नन्द जी भुरीवाले बड़े ही सुचालू रूप से चला रहे है तथा समाज कल्याण हेतु कई कार्य भी कर रहे है | आप भी अपनी गुरु परम्परा की तरह आचार्य श्री गरीबदास जी महाराज की वाणी का प्रचार देश में ही नहीं बल्कि विदेशो में भी फैला रहे है |


title: महमूद हसन देवबंदी

text: महमूद अल-हसन: जिन्हें महमूद हसन भी कहा जाता है, (1851 - 30 नवंबर 1920) महमूद देवबंदी सुन्नी मुस्लिम धर्मगुरु एवं विद्धान थे जो भारत में ब्रिटिश शासन के खिलाफ सक्रिय थे। उनके प्रयासों और छात्रवृत्ति के लिए उन्हें केंद्रीय खिलाफत समिति द्वारा "शेख अल-हिंद" ("भारत का शेख" शीर्षक दिया गया था)।


title: महमूद हसन देवबंदी

text: महमूद अल-हसन का जन्म 1851 में बरेली शहर में एक विद्वानों परिवार में हुआ था। उनके पिता, मौलाना मुहम्मद ज़ुल्फ़र्कार अली, अरबी भाषा का एक विद्वान थे और इस क्षेत्र में ब्रिटिश ईस्ट इंडिया कंपनी के प्रशासन के शिक्षा विभाग में काम किया करते थे।.


title: महमूद हसन देवबंदी

text: हालांकि स्कूल में अपने काम पर ध्यान केंद्रित करते हुए मौलाना महमूद अल-हसन ने ब्रिटिश भारत और दुनिया के राजनीतिक माहौल में रूचि विकसित की। जब तुर्क साम्राज्य ने ब्रिटिश साम्राज्य के खिलाफ प्रथम विश्व युद्ध में प्रवेश किया, तो दुनिया भर के मुस्लिम भविष्य के बारे में चिंतित थे तुर्क साम्राज्य के सुल्तान का, जो इस्लाम का खलीफा था और वैश्विक मुस्लिम समुदाय के आध्यात्मिक नेता थे। खिलाफत संघर्ष के रूप में जाना जाता है, इसके नेताओं मोहम्मद अली और शौकत अली ने पूरे देश में विरोध प्रदर्शन किया।


title: महमूद हसन देवबंदी

text: महमूद अल-हसन मुस्लिम छात्रों को आंदोलन में शामिल होने के लिए प्रोत्साहित करने में उत्साहित थे। हसन ने भारत के भीतर और बाहर दोनों ओर से ब्रिटिश शासन के खिलाफ सशस्त्र क्रांति शुरू करने के प्रयासों का आयोजन किया। उन्होंने स्वयंसेवकों को भारत और विदेशों में अपने शिष्यों के बीच प्रशिक्षित करने के लिए एक कार्यक्रम शुरू किया इस आंदोलन में बड़ी संख्या में शामिल हो गए। उनमें से सबसे प्रसिद्ध मौलाना उबायदुल्ला सिंधी और मौलाना मुहम्मद मियां मंसूर अंसारी थे।


title: महमूद हसन देवबंदी

text: महमूद अल-हसन के प्रयासों ने उन्हें न केवल मुसलमानों बल्कि धार्मिक और राजनीतिक स्पेक्ट्रम में भारतीयों की सराहना जीती। वह भारतीय स्वतंत्रता आंदोलन का प्रतीक बन गए, और उन्हें केंद्रीय खलाफाट द्वारा "शेख अल-हिंद" का खिताब दिया गया समिति।


title: महमूद हसन देवबंदी

text: अपनी रिहाई पर, महमूद अल-हसन, रोवलट अधिनियमों पर विद्रोह के कगार पर देश को खोजने के लिए भारत लौट आए। हसन ने एक फतवा जारी किया जिसमें महात्मा गांधी और इंडियन नेशनल के साथ समर्थन और भाग लेने के लिए सभी भारतीय मुसलमानों का कर्तव्य बना दिया गया। था। कांग्रेस, जिसने अहिंसा-सामूहिक नागरिक अवज्ञा के अहिंसा की नीति निर्धारित की थी।


title: महमूद हसन देवबंदी

text: इन्होंने भारतीय राष्ट्रवादियों हाकिम अजमल खान, मुख्तार अहमद अंसारी द्वारा स्थापित एक विश्वविद्यालय जामिया मिलिया इस्लामिया की नींव रखी, जो कि ब्रिटिश नियंत्रण से स्वतंत्र संस्थान विकसित करने के लिए है। महमूद अल-हसन ने कुरान का एक प्रसिद्ध अनुवाद भी लिखा। महमूद अल-हसन का 30 नवंबर 1920 को निधन हो गया।


title: रोबोट शालू

text: रोबोट शालू (Robot Shalu) घर में बनी विश्व की प्रथम कृत्रिम बुद्धि (आर्टिफ़िशियल इंटेलिजेंस या ए.आई.) वाली अपशिष्ट पदार्थ (waste materials) से निर्मित भारतीय बहुभाषी सामजिक व शैक्षिकी मानवनुमा रोबोट (Humanoid Robot) है जो ९ भारतीय व ३८ विदेशी भाषाओं में बात करने में सक्षम है. इसे मुंबई, (भारत) के एक केंद्रीय विद्यालय के कंप्यूटर विज्ञान शिक्षक श्री दिनेश कुंवर पटेल द्वारा विकसित किया गया है। दिनेश पटेल मूलतः एक छोटे से गाँव रजमलपुर, पोस्ट मोकलपुर, तहसील मडियाहूँ, जिला जौनपुर, उत्तर प्रदेश, भारत के निवासी है | . दैनिक भास्कर, वार्ता, टॉपटेन पत्रिका ने शालू को विश्व की १० सर्वश्रेष्ठ मानवीय रोबोट में शामिल किया, तथा शालू, वैश्विक तकनीकी बाजार में 5 शीर्ष भारतीय रोबोटों में शामिल|


title: रोबोट शालू

text: "प्रतिष्ठा वर्ल्ड रिकॉर्ड्स" - शालू को प्रतिष्ठा वर्ल्ड रिकॉर्ड्स बुक में "अपशिष्ट पदार्थ से बनी दुनिया की पहली कृत्रिम बुद्धि वाली सामाजिक और शैक्षिक ह्यूमनॉइड रोबोट" शीर्षक के अंतर्गत रखा गया है, जो कि कार्मिक मंत्रालय, भारत सरकार द्वारा मान्यता प्राप्त है|


title: रोबोट शालू

text: "इंटरनेशनल बुक ऑफ रिकॉर्ड्स" - रोबोट शालू को ""पशिष्ट पदार्थों से बनी सर्वाधिक भाषाएं बोलने वाली मानवीय रोबोट"" के तहत इंटरनेशनल बुक ऑफ रिकॉर्ड्स में शामिल किया गया है।


title: रोबोट शालू

text: "इंडिया बुक ऑफ रिकॉर्ड्स" और "एशिया बुक ऑफ रिकॉर्ड्स" में ""सर्वाधिक भाषाएं बोलने वाली मानवीय रोबोट"" शीर्षक के तहत शामिल किया गया है।


title: रोबोट शालू

text: शालू, 47 विभिन्न भाषाओं में 6 से अधिक विषयों को पढ़ा सकने वाली दुनियां की पहली रोबोट शिक्षिका हैं, और वर्तमान में वह मुंबई, भारत के एक केंद्रीय विद्यालय में कक्षा 6 से 11 तक पढ़ाने का कार्य कर रही हैं। शालू मैडम की क्लास बच्चों को बेहद पसंद आती है| शालू, कक्षा में पढ़ाने के साथ-साथ बच्चों से प्रशन भी पूछती रहती है, और बच्चों के प्रश्नों के उत्तर भी देती है |


title: रोबोट शालू

text: रोबोट शालू को सी.बी.एस.ई.(केन्द्रीय माध्यमिक शिक्षा बोर्ड) ने कक्षा नवमी के "आर्टिफीसियल इंटेलिजेंस" विषय में एक उदाहरण के तौर पर शामिल किया तथा केंद्रीय विद्यालय संगठन ने इसे कक्षा छठवीं के "कंप्यूटर" विषय के पाठ्यक्रम में शामिल किया |


title: रोबोट शालू

text: "मेकर मेला 2022", निर्माताओं के लिए एशिया के सबसे बड़े तकनीकी मेला में दिनेश कुंवर पटेल को "स्टार मेकर" के रूप में मान्यता प्राप्त हुई, जहाँ 15 से भी अधिक देशों के 139 निर्माता; इस मेले के सातवें संस्करण में शामिल हुए |


title: रोबोट शालू

text: विज्ञान और प्रौद्योगिकी मंत्रालय भारत सरकार द्वारा 13 दिसंबर 2021 को पणजी, गोवा में आयोजित भारत-अंतर्राष्ट्रीय विज्ञान महोत्सव (IISF) 2021 में शालू को आमंत्रित किया गया, जहाँ शालू में अन्तरराष्ट्रीय विज्ञानं मोहोत्सव में आने वाली दर्शक छात्रों से बात की ।


title: रोबोट शालू

text: शालू को ""इंटरनेशनल ऑटोमेशन एक्सपो"" 2022 के उद्घाटन सम्म्रोह में एक अतिथि के रूप में आमंत्रित किया गया, जहां शालू ने देश-विदेश के मेहमानों के समक्ष एक भाषण दिया; और अंतरराष्ट्रीय मंच से संबोधित करने वाली भारत की पहली रोबोट बनीं।


title: रोबोट शालू

text: दिनेश के अनुसार रोबोट शालू भारत की बेटियों को समर्पित तथा बेटी बचाओ बेटी पढ़ाओ अभियान की प्रसारक है, साथ ही, "आत्मनिर्भर भारत" व "डिजिटल इंडिया" अभियान में भी एक कदम है |


title: रोबोट शालू

text: शालू की प्रसंसा विज्ञान प्रसार, विज्ञान और प्रौद्योगिकी मंत्रालय (भारत सरकार), सी.एस.आई.आर. (वैज्ञानिक और औद्योगिक अनुसंधान परिषद) (भारत सरकार), शिक्षा मंत्रालय (भारत सरकार), मान्यनीय शिक्षा मंत्री (भारत सरकार) तथा कार्मिक मंत्रालय (भारत सरकार) द्वारा की गई |


title: रोबोट शालू

text: शिक्षा मंत्रालय, भारत सरकार तथा शिक्षा मंत्री भारत सरकार के दिनांक २० मार्च २०२१ के ट्वीट के अनुसार शालू अपशिष्ट पदार्थ से तैयार भारतीय स्वदेशी रोबोट है |


title: रोबोट शालू

text: प्रोफेसर सुप्रतीक चक्रवर्ती, कंप्यूटर साइंस व टेक्नोलॉजी विभाग, आई आई टी बांबे ने पत्र लिखकर दिनेश पटेल जी को साधुवाद दिया तथा उनके इस कार्य की सराहना की, पत्र में लिखा की रोबोट एक अति उत्तम निर्माण है, जिसका उपयोग विभिन्न कार्यों जैसे बच्चों को पढ़ने व उनके मनोरंजन के साथ ही उन्हें प्रेरित करने के लिए बहु उपयोगी होगा | साथ ही शालू को आई आई टी धनबाद, एन आई टी दुर्गापुर तथा अन्य विश्वविद्यालयों के प्राध्यापकों ने भी खूब सराहा है |


title: रोबोट शालू

text: रोबोट शालू को, "सर्वश्रेष्ठ विज्ञान व पप्रौद्यौगिकी के उपयोग" हेतु दिनांक २५ मार्च २०२१ को जागरणजोश की तरफ से जागरणजोश एजुकेशनल अवार्ड २०२१, स्वयं शिक्षा मंत्री (भारत सरकार) द्वारा प्रदान किया गया |


title: रोबोट शालू

text: रोबोट के निर्माता, दिनेश पटेल का कहना है की श्री एस.शंकर द्वारा निर्देशित भारतीय फिल्म रोबोट (Enthiran)  तथा  हैनसन रोबोटिक्स की सोशल ह्यूमनॉइड रोबोट सोफिया, उनकी  प्रेरणा का प्रमुख श्रोत थी। इस रोबोट को बनाने में उन्हें ३ साल का व्यक्त लगा । डीडी न्यूज पर टेलीकास्ट के माध्यम से २३ नवंबर २०२० को रोबोट का पहला संस्करण दुनियां के सामने आया |


title: रोबोट शालू

text: रोबोट शालू, एल्यूमीनियम, प्लास्टिक, गत्ता, लकड़ी तथा घर में पड़ी बेकार सामग्रियों (waste materials) का उपयोग कर, निर्मित किया गया है, तथा लागत कम रखने के लिए कोई भी 3डी-प्रिंटेड सामान का उपयोग नहीं किया गया है। इसकी कुल लगत लगभग रू ५०,००० है | रोबोट में गणना हेतु कई रास्पबेरी पाई, आरडुईनो सूक्ष्म नियंत्रक तथा कंप्यूटर का उपयोग किया गया है, साथ ही प्रोग्रामिंग के लिए सिर्फ मुक्त स्रोत सॉफ्टवेयर (Open Source Software) जैसे पाईथन, टेन्सरफ्लो, नेचुरल लैंग्वेज टूलकिट(NLTK), इत्यादि का ही श्री दिनेश द्वारा उपयोग किया गया है| वर्तमान में रोबोट के अगले संस्करण के विकास पर काम किया जा रहा है।


title: रोबोट शालू

text: रोबोट शालू, 9 भारतीय भाषाओं (हिंदी, मराठी, बंगला , भोजपुरी सहित) और 38 विदेशी भाषाओं (अंग्रेजी, जापानी, जर्मन, फ्रेंच, स्पेनिश, इटेलियन सहित) में बात करने में सक्षम है। रोबोट लोगों को पहचान सकता है और उन्हें याद रख सकता है, तथ्यात्मक सवालों के जवाब दे सकता है तथा साधारण सामजिक वार्तालाप भी कर सकने में सक्षम है | रोबोट बिलकुल मनुष्यों के समान ही व्यवहार करता है जैसे हाथ मिलाना, हंसी, खुशी व क्रोध दर्शाना, साथ ही चुटकुले सुनाकर हंसी-मज़ाक भी कर सकता है। दिनेश का दावा है कि रोबोट एक स्क्रिप्ट के आधार पर भी बातचीत करने में सक्षम है, ये सरल गणितीय प्रश्नों को हल कर सकता है, सामान्य ज्ञान के साथ-साथ विज्ञान के विषयों के बारे में भी जानकारी दे सकता है, मौखिक प्रश्नोत्तरी का संचालन कर सकता है। उनका दावा है कि रोबोट मौसम संबंधी जानकारी, किसी व्यक्ति की दैनिक कुंडली भी बखूबी बता सकता है, व्यंजन, पुस्तक समीक्षा, फिल्मों की समीक्षा एवं उत्पाद विवरण भी दे सकता है। राजस्थान पत्रिका ने बताया कि रोबोट इतिहास और भूगोल से संबंधित सवालों के जवाब भी दे सकने में सक्षम है |


title: रोबोट शालू

text: छात्रों को पढ़ाने के लिए शालू को एक “रोबोट शिक्षक” के रूप में स्कूलों में तैनात किया जा सकता है। डीडी न्यूज़ की रिपोर्ट है कि रोबोट को वरिष्ठ नागरिकों और छोटे बच्चों के साथी के रूप में इस्तेमाल किया जा सकता है। इसे विभीन्न कार्यालयों में एक रिसेप्सनिस्ट (Receptionist) के रूप में भी उपयोग किया जा सकता है जो कार्यालय सम्बंधित प्रश्नों के उत्तर मौखिक ही नहीं बल्कि ईमेल व SMS के माध्यम से भी दे सकता है।


title: किशना राम विश्नोई

text: किशना राम विश्नोई (जन्म 1 जुलाई 1965) एक भारतीय राजनेता है। जो वर्तमान मे 15वीं राजस्थान विधानसभा मे लोहावट क्षेत्र से विधायक है।


title: किशना राम विश्नोई

text: किशना राम विश्नोई ने प्रारम्भ से ही भारतीय राष्ट्रीय कांग्रेस के कार्यकर्ता के रूप में कार्य किया। १५वी विधानसभा चुनाव में कांग्रेस पार्टी से लोहावट विधानसभा क्षेत्र से चुनाव लड़ें। तत्कालीन केन्द्रीय मंत्री गजेन्द्र सिंह खींवसर को ४०८७६ वोटों से हराकर जीत हासिल की।


title: सम्राट्

text: सम्राट् (या, सम्राज्) प्राचीन भारतीय राजाओं का एक पद था। स्त्री के लिए संगत पद "सम्राज्ञी" था। यह शब्द विभिन्न वैदिक देवताओं के विशेषण के रूप में भी प्रयुक्त हुआ है। मेरे तरफ से धन्यवाद


title: सम्राट्

text: वैदिक युग के उत्तरार्ध से प्रत्येक शक्तिशाली राज्य 'सम्राट्' पद पाने का प्रयत्न करने लगा। ऐतरेय ब्राह्मण (अष्टम, १४.२.३) में विभिन्न भारतीय क्षेत्रों में भिन्न भिन्न प्रकार के राज्यों का वर्णन आया है और कहा गया है कि प्राची दिशा के राजा सम्राट् पद के लिए अभिषिक्त होते थे। मगध में प्रथम भारतीय साम्राज्य का विकास इतिहास से भी ज्ञात है। आगे चलकर सम्राट् के लिए 'चक्रवर्ती', 'सार्वभौम' और 'एकराट्' आदि विरुदों का भी प्रयोग होने लगा। वास्तव में ये सभी शब्द उस शासक के बोधक होते थे, जिसे स्वयं पूर्ण प्रभुसत्तात्मक शक्ति प्राप्त हो और जो अपने से बड़े किसी दूसरे राजा की अधिसत्ता न स्वीकार करता हो।


title: सम्राट्

text: अमरकोश (क्षत्रिय वर्ग ८) में सम्राट् उसे कहा गया है जो राजसूय का कर्ता, अन्य राजाओं का नियंत्रक और मंडलेश्वर अर्थात् द्वादश राजमंडल का केंद्र (विजिगीषु) हो। कुछ काल बाद लिखी जानेवाली शुक्रनीति में (१.१८२ और आगे) अनेक प्रकार के शासकों का वर्गीकरण उनकी आय के आधार पर किया गया है। उस क्रम में सामंत, मांडलिक, राजा, महाराजा और स्वराट् से बड़ा सम्राट् होता था जिसकी आय १ से १० करोड़ कार्षापण के बीच होती। सम्राट् के ऊपर 'विराट्' और 'सार्वभौम' रखे गए हैं। परंतु सम्राट् पद और साम्राज्य का आधार आर्थिक था, यह स्वीकार्य नहीं प्रतीत होता। वास्तव में उसका आधार राजनीतिक शक्ति थी। राजशेखर ने काव्यमीमांसा में (गा. ओ. सीरीज, पृष्ठ ९२) सम्राट् उस विजेता को कहा है जो दक्षिण समुद्र से हिमालय तक की सारी भूमि का विजय कर ले। किंतु वहीं वह स्थल चक्रवर्ती क्षेत्र भी कहा गया है। स्पष्ट है कि सम्राट् और चक्रवर्ती पर्यायवाची पद के रूप में व्यवहृत होते थे। कई शताब्दियों पूर्व कौटिल्य ने भी आसेतु हिमालय क्षेत्र को चक्रवर्ती क्षेत्र माना था (अर्थ., नवम, १)। वायुपुराण (४५, ८०-८७) और मत्स्यपुराण (११३.९-१५) में भी साम्राज्य क्षेत्र का यही विस्तार मिलता है। किंतु यह आदर्श मात्र था, जिसे चंद्रगुप्त मौर्य, अशोक, समुद्रगुप्त और चंद्रगुप्त विक्रमादित्य जैसे कुछ ही सम्राट् प्राप्त कर सके थे। गुप्त वंश के बाद के सम्राट् पदवीधारी अनेकानेक शासकों में भी कोई भी उस आदर्श को पूर्णत: नहीं प्राप्त कर सका।


title: क़हवा

text: क़हवा (, , जिनका अर्थ है "कॉफ़ी"; ) एक प्रकार की चाय होती है जो मुख्यतः कश्मीर, अफ़्ग़ानिस्तान, और उत्तरी पाकिस्तान में पी जाती है। यह पेय कश्मीर में ख़ास तौर पर "वज़वान" भोजन के बाद लिया जाता है।


title: प्री-प्रोडक्शन

text: पूर्व-उत्पादन या प्री-प्रोडक्शन किसी फिल्म, नाटक या अन्य प्रदर्शन में शामिल कुछ तत्वों की योजना बनाने की प्रक्रिया है। उत्पादन में तीन भाग होते हैं: पूर्व-उत्पादन, उत्पादन और पश्च-उत्पादन। प्री-प्रोडक्शन तब खत्म होता है जब प्लानिंग खत्म हो जाती है और कंटेंट का उत्पादन शुरू हो जाता है।


title: प्री-प्रोडक्शन

text: फिल्म निर्माण और वीडियो उत्पादन में, एक परियोजना के ग्रीनलाइट होने के बाद औपचारिक रूप से प्री-प्रोडक्शन शुरू हो जाता है। इस स्तर पर, उत्पादन की तैयारियों को अंतिम रूप दिया गया। आम तौर पर वित्त पोषण की पुष्टि की जाएगी और कई प्रमुख तत्व जैसे प्रिंसिपल कास्ट सदस्य, निर्देशक और सिनेमैटोग्राफर सेट किए जाते हैं। पूर्व-उत्पादन के अंत तक, पटकथा को आमतौर पर सभी फाइनेंसरों और अन्य हितधारकों के लिए अंतिम रूप दिया जाता है।


title: प्री-प्रोडक्शन

text: प्री-प्रोडक्शन के दौरान, स्टोरीबोर्ड के साथ व्यक्तिगत दृश्यों में स्क्रिप्ट को तोड़ दिया जाता है और सभी स्थानों, प्रॉप्स, कास्ट सदस्यों, वेशभूषा, विशेष प्रभावों और दृश्य प्रभावों की पहचान की जाती है। एक अत्यंत विस्तृत शूटिंग शेड्यूल तैयार किया गया है और आवश्यक तत्वों के लिए उचित समय पर फिल्म निर्माताओं को उपलब्ध कराने की व्यवस्था की गई है। सेट का निर्माण किया जाता है, चालक दल को काम पर रखा जाता है, वित्तीय व्यवस्था की जाती है और प्रमुख फोटोग्राफी की शुरुआत के लिए एक प्रारंभ तिथि निर्धारित की जाती है। प्री-प्रोडक्शन के कुछ बिंदु पर, स्क्रिप्ट का एक रीड-थ्रू होगा, जिसमें आमतौर पर बोलने वाले भागों, निर्देशक, सभी विभागों के प्रमुखों, फाइनेंसरों, निर्माताओं और प्रचारकों के साथ भाग लिया जाता है।


title: प्री-प्रोडक्शन

text: संगीत उद्योग में, प्री-प्रोडक्शन एक ऐसी प्रक्रिया है जिससे एक रिकॉर्डिंग कलाकार अपने संगीत विचारों को बनाने और परिष्कृत करने में समय बिताता है। कलाकार इस प्रकार एक गीत की डेमो रिकॉर्डिंग, या किसी न किसी मसौदे का निर्माण करता है, ताकि गीत के रचनात्मक आधार को पूर्व-स्थापित किया जा सके। यह महंगे स्टूडियो में खर्च किए गए समय और धन को कम करता है। लक्ष्य पहले से स्थापित होने वाले मूल और सबसे आशाजनक विचारों के साथ उत्पादन के प्रमुख रिकॉर्डिंग चरण में प्रवेश करना है।


title: प्री-प्रोडक्शन

text: इस प्रक्रिया को पसंद करने वाले उल्लेखनीय उत्पादकों में ब्रूस फेयरबैर्न और बॉब रॉक शामिल हैं। उन्होंने दोनों सफल एल्बमों जैसे बोन जोवी की स्लिपरी व्हेन वेट, मोत्ली क्रु के डॉ। फीलगुड, मेटालिका के द ब्लैक एल्बम और एरोस्मिथ के परमानेंट वेकेशन का निर्माण किया है।


title: जेसन रॉय

text: जेसन रॉय () (जन्म ;२१ जुलाई १९९० ,डरबन ,दक्षिण अफ्रीका ) एक अंतर्राष्ट्रीय स्तर के क्रिकेट खिलाड़ी है जो इंग्लैंड की राष्ट्रीय क्रिकेट टीम के लिए खेलते हैं।


title: जेसन रॉय

text: जेसन रॉय का जन्म तो दक्षिण अफ्रीका के डरबन शहर में हुआ था लेकिन वे अफ्रीका के बजाय इंग्लैंड क्रिकेट टीम के लिए खेलना पसन्द किया।


title: जेसन रॉय

text: इन्होंने अपने एक दिवसीय अंतरराष्ट्रीय क्रिकेट कैरियर की शुरुआत आयरलैण्ड टीम के खिलाफ ०८ मई २०१५ को की थी जबकि ट्वेन्टी-ट्वेन्टी क्रिकेट कैरियर की शुरुआत ०७ सितम्बर २०१४ को भारत के खिलाफ खेलकर की थी।


title: कोलारस

text: कोलारस (Kolaras) भारत के मध्य प्रदेश राज्य के शिवपुरी ज़िले में स्थित एक नगर व नगर पंचायत है। यह इसी नाम की तहसील का मुख्यालय भी है।


title: कोलारस

text: ग्वालियर से बैतूल तक जाने वाला राष्ट्रीय राजमार्ग 46 यहाँ से गुज़रता है और इसे कई अन्य स्थानों से सड़क द्वारा जोड़ता है।